Diari Oficial de la Generalitat Valenciana


Sumari del DOGV 9761, del 08-01-2024 (2024/27)

RESOLUCIÓ de 4 de desembre de 2023, del conseller d'Educació, Universitats i Ocupació, per la qual s'aproven les bases reguladores i es convoquen subvencions per a l'exercici 2023, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/27


Data del document
:   04-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 4 de desembre de 2023, del conseller d'Educació, Universitats i Ocupació, per la qual s'aproven les bases reguladores i es convoquen subvencions per a l'exercici 2023, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència. [2024/27]  
L'instrument financer Next Generation EU, aprovat pel Consell Europeu el passat 21 de juliol de 2020, inclou, com a element central, un mecanisme de recuperació i resiliència (MRR) la finalitat del qual és donar suport a la inversió i les reformes en els estats membres per a aconseguir una recuperació sostenible i resilient, al mateix temps que permetrà una sèrie de reformes basades en la justícia social, tant a escala nacional com en cogovernança amb les comunitats autònomes amb competències transferides.  
L'Acord del Consell de Ministres de 27 d'abril de 2021 va aprovar el Pla de recuperació, transformació i resiliència per a Espanya (d'ara en avant, PRTR), de conformitat amb el que estableix la Decisió d'execució del Consell (Council Implementing Decision - CID) de 13 de juliol de 2021, i d'acord amb el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència.  
Els projectes que constitueixen aquest pla permetran realitzar reformes estructurals els pròxims anys, mitjançant canvis normatius i inversions, i, per tant, permetran un canvi del model productiu per a la recuperació de l'economia després de la pandèmia causada per la COVID-19 i, a més, una transformació cap a una estructura més resilient que permeta que el nostre model sàpia afrontar amb èxit altres possibles crisis o desafiaments en el futur.  
Entre les reformes i les inversions del component 20 del PRTR, Pla estratègic d'impuls de la Formació Professional, hi ha la inversió 1, denominada «Reskilling i upskilling de la població activa lligat a qualificacions professionals», que comprén quatre actuacions diferenciades tendents totes a aconseguir el manteniment i la millora de les competències professionals de la població activa (població de més de 16 anys, ocupada i desocupada).  
A l'efecte d'aquesta resolució, interessa la línia d'actuació número quatre (C20.I01.P04), «Formació modular destinada al reskilling i l'upskilling d'ocupats i desocupats», que atén la formació en competències emergents, d'evolució ràpida i amb prospectiva en la generació d'ocupació. Així mateix, atén també la formació en els sectors que, a conseqüència de l'evolució previsible de les condicions econòmiques i socials, generaran en el futur llocs de treball. Entre aquests hi ha la formació en l'atenció a les persones, en aspectes relacionats amb la transició verda, així com en els sectors estratègics que recull el Pla de modernització de la Formació Professional. Tot això d'acord amb l'Any Europeu de les Competències de la UE en què ens trobem.  
  
És procedent, per tant, en el marc del PRTR esmentat, incentivar la formació a la ciutadania a través d'instruments de finançament que ajudaran les empreses i les associacions empresarials, les entitats sense ànim de lucre i les entitats de formació a través de la formació del capital humà, a fer front als efectes econòmics i socials de la pandèmia provocats per la Covid-19, i afavorint, així mateix, les transicions ecològica i digital per a ser més sostenibles i resilients. D'aquesta manera, aquesta línia d'ajudes té per objectiu específic subvencionar propostes d'accions formatives que s'ajusten a les necessitats més immediates de formació de capital humà dels diferents sectors productius.  
  
Per a la formació en reskilling i upskilling per a ocupats i desocupats, s'impartirà una formació modular de caràcter no formal, d'entre 30 i 60 hores de formació, que podrà variar en funció de les necessitats de formació que, en tot cas, quedarà referenciada en el Catàleg nacional de qualificacions professionals.  
Aquestes subvencions es regiran pel que disposen la Llei 1/2015, de 6 de febrer, d'hisenda pública, del sector públic instrumental i de subvencions de la Comunitat Valenciana, i la Llei 38/2003, de 17 de novembre, general de subvencions i el seu desenvolupament reglamentari recollida en el Reial decret 887/2006, de 21 de juliol..  
Com que els fons públics procedeixen del Mecanisme de recuperació i resiliència europeu, serà aplicable a aquesta convocatòria el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR Next Generation EU, i en l'àmbit de la Comunitat Valenciana, el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19.  
Igualment, caldrà ajustar-se al que disposa el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència, i el Reglament (UE, Euratom) 2018/1046, del Parlament Europeu i del Consell, de 18 de juliol de 2018 (Reglament financer).  
Així mateix, les subvencions estaran subjectes, en tot cas, al compliment, l'execució i la realització dels objectius i fites fixats en el PRTR, de conformitat amb la Decisió d'execució del Consell relativa a l'aprovació de l'avaluació del PRTR d'Espanya (Council Implementing Decision - CID), i estaran sotmeses a la plena aplicació dels procediments de gestió i control que s'establisquen per al Mecanisme de recuperació i resiliència i la resta de normativa de la Unió Europea aplicable a la gestió, el seguiment i el control i les relatives a la informació, la publicitat i la verificació, i la seua l'aplicació serà de compliment obligat. En concret, cal destacar i s'ha tingut en compte l'Ordre HFP/1030/2021, de 29 de setembre, per la qual es configura el sistema de gestió del PRTR.  
  
Aquesta resolució contribueix al compliment de l'objectiu núm. 298 de la Decisió d'execució del Consell, relativa a l'aprovació de l'avaluació del Pla de recuperació i resiliència d'Espanya (Council Implementing Decision - CID) de «Formació modular destinada al reciclatge i perfeccionament de les competències de persones ocupades i desocupades», que té com a descripció de fita i objectiu: la formació modular destinada a la readaptació professional i la millora de les capacitats de persones ocupades i desocupades amb la formació de 700.000 persones com a mínim a Espanya. Tenint en compte la quantia dels fons transferits a la Comunitat Valenciana en les diferents conferències sectorials, es preveu un compromís de formar 51.492 persones com a mínim.  
  
En compliment del que disposa el PRTR, d'acord amb el Reglament (UE) 2021/241, del Parlament Europeu i del Consell, així com en el que requereix la Decisió d'execució del Consell relativa a l'aprovació de l'avaluació del PRTR d'Espanya, i en particular la Comunicació de la Comissió Guia tècnica sobre l'aplicació del principi de «no causar un perjudici significatiu», totes les actuacions finançades que es duran a terme en compliment d'aquesta resolució hauran de respectar el denominat principi de no causar un perjudici significatiu al medi ambient (principi de DNSH, per les sigles en anglés, Do No Significant Harm). Això inclou el compliment de les condicions específiques que preveu el component 20, inversió 1, en la qual s'emmarca.  
  
Els fons disponibles per a l'execució de les ajudes que regula aquesta resolució respectaran el compliment de les obligacions derivades de l'etiquetatge climàtic. Aquesta actuació té assignada, d'acord amb l'annex VI del Reglament UE 2021/241, l'etiqueta «01-Contribució a les competències i ocupacions verdes» d'àmbit d'intervenció climàtica, que li assigna un 100 % de coeficient de contribució a objectius climàtics i mediambientals, segons reflecteix el document «Anàlisi del pla de recuperació i resiliència d'Espanya que acompanya la Proposta de decisió d'execució del Consell relativa a l'aprovació de l'avaluació del PRTR d'Espanya».  
D'acord amb el que preveu l'apartat 6 del document corresponent al component 20 del PRTR, almenys el 40 % del pressupost de les activitats es destinarà al desenvolupament de capacitats i ocupacions verdes d'acord amb l'etiqueta 01, «Contribució a les competències i ocupacions verdes».  
Les subvencions previstes en la convocatòria corresponent en aplicació de les bases reguladores es financen amb càrrec als corresponents fons dotats en el pressupost de LABORA Servei Valencià d'Ocupació i Formació, en el marc de la distribució territorial que realitza l'Estat dels fons europeus del Mecanisme de recuperació i resiliència.  
  
L'instrument jurídic, segons el que s'ha fixat en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, és una resolució de la persona titular de la conselleria competent en matèria d'ocupació i formació. En aquesta resolució es recullen els elements fonamentals que recullen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, general de subvencions, i el seu desplegament reglamentari en el Reial decret 887/2006, de 21 de juliol, els articles 76 a 79 del qual habiliten l'ús del règim de mòduls de cara a la concessió i la justificació de les ajudes.  
  
De conformitat amb el que preveu l'article 62 del Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR, el procediment de concessió d'aquestes subvencions es tramitarà en règim de concurrència no competitiva i s'iniciarà d'ofici mitjançant convocatòria pública.  
Les resolucions de concessió es dictaran per ordre de presentació de sol·licituds, una vegada realitzades les comprovacions de concurrència de l'actuació subvencionable i el compliment de la resta de requisits exigits, fins a l'esgotament del crèdit pressupostari assignat en la convocatòria.  
En la Llei de pressupostos de la Generalitat per a l'exercici 2023, dins del programa 322.1, «MRR Pla de recuperació, transformació i resiliència», s'inclou la línia de subvenció S1082000, denominada «Reskilling i upskilling de la població activa lligada a qualificacions professionals», amb una dotació de 8.050.000 euros, destinada al manteniment i la millora de les competències professionals de la població activa a través de la formació modular destinada al reskilling i l'upskilling de les persones treballadores ocupades i desocupades, en competències emergents i en sectors l'evolució dels quals generarà en el futur llocs de treball.  
Posteriorment, el 15 de setembre de 2023 es va publicar en el Diari Oficial de la Generalitat Valenciana l'Acord del Consell de 12 de setembre pel qual s'autoritza una generació de crèdits per ingressos finalistes procedents del Ministeri d'Educació i Formació Professional en el marc del Pla de recuperació, transformació i resiliència del Govern d'Espanya, per un import de 3.972.206,37 euros.  
Amb aquesta resolució, la Generalitat Valenciana, per mitjà de LABORA, s'incorpora al pla d'actuacions a realitzar en matèria de formació i qualificació durant l'Any Europeu de les Competències, que s'estendrà fins a maig de 2024.  
D'acord amb el que disposa l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, en relació amb l'article 160.2 b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i havent emés un informe l'Advocacia de la Generalitat, així com la Intervenció Delegada en LABORA de la Intervenció General, resolc:  
  
Primer. Objectiu i àmbit d'aplicació  
1. Aquesta resolució té per objectiu aprovar les bases reguladores i convocar per a l'exercici 2023 la concessió de subvencions, en règim de concurrència no competitiva, destinades al finançament d'accions de formació no formal de qualificació i requalificació de la població activa, vinculada a qualificacions professionals incloses en el Catàleg nacional de qualificacions professionals, en sectors estratègics, d'acord amb la dotació pressupostària assignada per a aquest fi, en el marc de la inversió 1 del component 20, «Pla estratègic d'impuls de la Formació Professional», del Pla de recuperació, transformació i resiliència (d'ara en avant, PRTR).  
2. Les ajudes que es financen segons aquesta resolució contribuiran al compliment dels objectius associats a aquesta, d'acord amb la normativa reguladora del Mecanisme de recuperació i resiliència (d'ara en avant, MRR) i del PRTR, a escala europea i nacional, i atenen les prioritats de l'Any Europeu de les Competències.  
3. L'àmbit territorial d'aplicació d'aquesta resolució s'estén a la Comunitat Valenciana, i la gestió de les subvencions correspon a LABORA Servei Valencià d'Ocupació i Formació.  
  
Segon. Finançament  
1. Aquesta convocatòria és finançada per l'MRR de la Unió Europea, establit pel Reglament (UE) 2020/2094, del Consell, de 14 de desembre de 2020, pel qual s'estableix un instrument de recuperació de la Unió Europea per a donar suport a la recuperació després de la crisi de la Covid-19, i regulat segons el Reglament (UE) 2021/241, del Parlament Europeu i del Consell, de 12 de febrer de 2021.  
Les subvencions que preveu aquesta resolució es financen amb càrrec als corresponents fons dotats en el pressupost de LABORA Servei Valencià d'Ocupació i Formació, en el marc de la distribució territorial que realitza l'Estat dels fons europeus de l'MRR.  
  
A la tramitació i la concessió d'aquestes subvencions, els serà aplicable el que preveu el Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR-Next Generation EU, i, en l'àmbit de la Comunitat Valenciana, el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19.  
  
2. Aquestes subvencions es finançaran amb càrrec a la línia de subvenció S1082000 del capítol IV del subprograma econòmic 322.91, «MRR Pla de recuperació, transformació i resiliència» per a l'exercici 2023, per un import global màxim de 82.137.686,37 euros, del pressupost de LABORA Servei Valencià d'Ocupació i Formació, per al desenvolupament d'accions de reskilling i upskilling de la població activa en el marc del component 20, «Pla estratègic d'impuls de la Formació Professional», de l'MRR, per a la formació de qualificació i requalificació de la població activa, lligada a qualificacions professionals, amb la següent distribució territorial:  
  
Alacant 3.788.625,36  
Castelló 2.313.545,81  
València 5.920.035,20  
  
  
Així mateix, està recollit en el Pla estratègic de subvencions de LABORA Servei Valencià d'Ocupació i Formació 2023-2025, aprovat per la Resolució del conseller d'Economia Sostenible, Sectors Productius, Comerç i Treball, de data 15 març de 2023.  
3. Les subvencions que regula aquesta resolució estan subjectes, en tot cas, al compliment, l'execució i la realització de les fites i els objectius fixats en el PRTR, de conformitat amb la Decisió d'execució del Consell relativa a l'aprovació de l'avaluació del Pla de recuperació i resiliència d'Espanya (Council Implementing Decision - CID), i estaran sotmeses a la plena aplicació dels mecanismes de gestió i control que estableix l'Ordre HFP/1030/2021, de 29 de setembre, per la qual es configura el sistema de gestió del PRTR (BOE 234, 30.09.2021), així com l'Ordre HFP/1031/2021, de 29 de setembre, per la qual s'estableixen el procediment i el format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del PRTR (BOE 234, 30.09.2021), així com l'Ordre HPF/55/2023, de 24 de gener, relativa a l'anàlisi sistemàtica del risc de conflicte d'interessos en els procediments que executen el PRTR, i igualment seran aplicables les específiques relatives a la informació i la publicitat, la verificació i altres imposades per la normativa de la Unió Europea, l'aplicació de les quals serà de compliment obligat.  
  
4. Així mateix, els fons disponibles per a l'execució de les subvencions que regula aquesta resolució respectaran les obligacions derivades de l'etiquetatge climàtic i digital assignat al component 20, inversió 01, projecte P04, «Formació modular destinada al reskilling i l'upskilling de persones ocupades i desocupades», de conformitat amb el que estableixen els annexos VI i VII del Reglament UE 2021/241, del Parlament Europeu i del Consell, de 12 de febrer de 2021, pel qual s'estableix l'MRR.  
Aquesta actuació té assignada, d'acord amb l'annex VI del Reglament UE 2021/241, l'etiqueta «01-Contribució a les competències i les ocupacions verdes» d'àmbit d'intervenció climàtica, que li assigna un 100 % de coeficient de contribució a objectius climàtics i mediambientals, segons reflecteix el document «Anàlisi del PRTR d'Espanya que acompanya la Proposta de decisió d'execució del Consell relativa a l'aprovació de l'avaluació del PRTR d'Espanya».  
  
D'acord amb el que preveu l'apartat 6 del document corresponent al component 20 del PRTR, almenys el 40 % del pressupost de les activitats es destinarà al desenvolupament de capacitats i ocupacions verdes, d'acord amb l'etiqueta 01 «Contribució a les competències i ocupacions verdes».  
D'acord amb l'apartat 7 del document corresponent al component 20 del PRTR, almenys el 40 % del pressupost es destinarà al desenvolupament de capacitats i ocupacions digitals, i se li assignarà l'etiqueta «108-suport al desenvolupament de les capacitats digitals».  
5. La dotació d'aquesta convocatòria pot incrementar-se si concorre algun dels casos que preveu l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que s'haurà de publicar en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Tercer. Actuacions subvencionables  
1. Podran ser objecte de subvenció els projectes de formació que estiguen compostos per accions formatives que, reunint els requisits que preveu la present resolució i la normativa d'aplicació, s'orienten als sectors següents:  
- Nova tecnologia avançada de la informació.  
- Màquina-ferramenta automatitzada i robòtica.  
- Equips aeronàutics.  
- Equip de transport ferroviari modern.  
- Vehicles basats en energia i equips nous.  
- Maquinària agrícola.  
- Nous materials.  
- Biofarmàcia i productes mèdics avançats.  
- Cadena de consum: fabricants i distribuïdors.  
- Hostaleria i turisme.  
- Serveis d'atenció a persones.  
- Construcció i rehabilitació d'edificis que estan alineats en el Pla de formació professional per a la reconstrucció econòmica i social de l'ocupabilitat.  
2. La formació podrà, així mateix, correspondre a àmbits transversals i que es consideren prioritaris en el marc del Pla de modernització de la Formació Professional, entre aquests els relatius a la digitalització aplicada o a la sostenibilitat mediambiental.  
3. Totes les accions formatives que es programen, sense perjudici del seu caràcter no formal, hauran d'identificar en els seus continguts formatius la unitat o unitats de competència de les qualificacions professionals incloses en el Catàleg nacional de qualificacions professionals en la qual es descriuen les realitzacions professionals per a les quals s'ofereix la formació, que tinguen correspondència en certificats de professionalitat o graus de cicles de Formació Professional del sistema educatiu.  
4. Atenent els objectius de contribució a la transició ecològica i digital del component 20 del PRTR, almenys el 50 % del programa formatiu que es presente es dirigirà a la formació en capacitats o ocupacions verdes i almenys el 40 % del programa es dirigirà a la formació en capacitats i ocupacions digitals. Aquests percentatges es calculen atenent el nombre de cursos sol·licitats que conformen el projecte.  
  
Si és el cas, el caràcter digital o verd de les accions formatives l'haurà de marcar l'entitat sol·licitant d'acord amb els criteris següents:  
  
- Contribueixen a capacitats i ocupacions digitals les accions formatives dirigides al sector estratègic «Nova tecnologia avançada de la informació» o a altres sectors estratègics quan es tracte d'accions corresponents a la família professional d'informàtica (IFC) o bé accions de caràcter transversal relatives a la digitalització aplicada.  
- Contribueix a capacitats i ocupacions verdes les accions formatives dirigides als següents sectors estratègics:  
- Vehicles basats en energia i equips nous.  
- Nous materials.  
- Biofarmàcia i productes mèdics avançats.  
- Hostaleria i turisme.  
Igualment contribueixen a capacitats o ocupacions verdes les que es dirigisquen a altres sectors estratègics sempre que es tracte de formació en àmbits professionals en els quals la sostenibilitat mediambiental forma part de l'eix fonamental de l'acompliment professional, entre aquests la formació lligada a les famílies professionals agrària, energia i aigua, marítim pesquera, indústries alimentàries, indústries extractives, hostaleria i turisme, transport i manteniment de vehicles, comerç i màrqueting, química i sanitat.  
Finalment, també tenen caràcter verd les accions de caràcter transversal relatives a la sostenibilitat mediambiental (preservació dels recursos naturals, reciclatge, optimació del consum energètic, reducció de residus, i altres de caràcter anàleg.  
5. Totes les accions formatives programades comptaran amb un mínim de 30 hores i un màxim de 60 hores de formació. Aquestes accions podran impartir-se de manera presencial o no presencial:  
a) En el cas de formació presencial amb la finalitat de facilitar la impartició de les accions formatives, es podrà realitzar en la seua duració total o en part, mitjançant aula virtual; es considerarà en tot cas com a formació presencial, sempre que es proporcionen els mitjans necessaris a les persones participants que no compten amb equips propis. Així mateix, la modalitat presencial també podrà dur-se a terme utilitzant un sistema d'impartició bimodal que permeta al docent impartir la formació de manera presencial a una part dels assistents, mentre que una altra la realitza de manera virtual, de manera que una part d'aquests puguen estar en una aula i, simultàniament, una altra part dels assistents puga participar en la formació en ubicacions diferents, de manera compartida, mitjançant aula virtual.  
Es considera aula virtual l'entorn d'aprenentatge on el tutor-formador i alumnat interactuen, de manera concurrent i en temps real, a través d'un sistema de comunicació telemàtic de caràcter síncron que permeta dur a terme un procés d'intercanvi de coneixements, a fi de possibilitar un aprenentatge de les persones que participen en l'aula.  
  
La impartició de la formació mitjançant aula virtual s'ha d'estructurar i organitzar de manera que es garantisca en tot moment que hi haja connectivitat sincronitzada entre les persones formadores i l'alumnat participant, així com bidireccionalitat en les comunicacions.  
  
Quan la formació presencial es desenvolupe mitjançant aula virtual, aquesta haurà de comptar amb un registre de connexions generat per l'aplicació de l'aula virtual en el qual s'identifique, per a cada acció formativa desenvolupada a través d'aquest mitjà, les persones participants a l'aula, així com les seues dates i temps de connexió; d'igual manera ha de comptar amb un mecanisme que possibilite la connexió, durant el temps de celebració de l'aula, per part dels òrgans de control, a l'efecte de les actuacions de seguiment i control.  
b) En el cas de formació no presencial, a l'efecte de garantir una correcta pista d'auditoria, les entitats hauran de comptar amb els mitjans telemàtics suficients per a acreditar l'assistència, les dates i els temps de connexió de cadascun dels participants, a l'efecte de les actuacions de seguiment i control. Les entitats hauran d'advertir l'alumnat d'aquesta circumstància en les comunicacions d'inici de l'activitat formativa.  
  
Per tant, les accions formatives hauran de realitzar-se a través d'una plataforma virtual d'aprenentatge que possibilite la interactivitat de l'alumnat, el personal tutor i els recursos utilitzats en un lloc diferent i que assegure la gestió de continguts, un procés d'aprenentatge sistematitzat per a les persones participants i el seu seguiment continu i en temps real, així com l'avaluació de tot el procés. La impartició haurà de comptar amb una metodologia apropiada per a aquesta modalitat complementada amb assistència tutorial, i haurà de complir els requisits d'accessibilitat i disseny universal.  
El seguiment d'accions formatives impartides en formació no presencial es realitzarà a través de la plataforma de teleformació, i per a això serà preceptiu proporcionar una adreça d'accés a la plataforma, així com les credencials corresponents (usuari/contrasenya), amb permís d'administrador, però sense possibilitat de modificar dades.  
En tot cas, l'entitat haurà de conservar la informació recollida en la plataforma i permetre l'accés a aquesta fins a la liquidació definitiva de l'expedient, a l'efecte de comprovació, si és el cas.  
6. Les accions formatives en modalitat presencial hauran de programar-se en grups de quinze persones participants, i no podrà iniciar-se l'acció formativa amb un nombre inferior a huit participants.  
Per a les accions formatives en modalitat no presencial, hauran de programar-se en grups de trenta persones participants, i no podrà iniciar-se l'acció formativa amb un nombre inferior a quinze participants.  
Sobre aquest nombre de persones participants establit per acció formativa, sempre que es dispose de les instal·lacions adequades, es podrà incorporar a l'inici de la formació fins a un 25 % més de persones participants, per a poder cobrir les possibles baixes que es produïren. Aquestes persones participants addicionals no computaran a l'hora de calcular la quantia a sol·licitar i, si és el cas, per al càlcul de l'import a concedir.  
  
7. Les persones destinatàries d'aquestes ajudes podran participar en diverses accions formatives, sempre que es tracte d'accions formatives diferents, fins i tot si estan referides a la mateixa unitat de competència.  
8. Les accions d'acompanyament per a l'acreditació de les competències professionals adquirides per l'experiència laboral podran correspondre, entre altres, a les següents:  
1. Informació i difusió de les característiques del procediment.  
2. Assistència per a configuració del dossier documental del candidat o de la candidata.  
3. Assistència per a la inscripció en el procediment.  
4. Assistència per a la preparació de les fases d'orientació i, si és el cas, d'avaluació.  
5. Altres accions que puguen contribuir, de manera individual o col·lectiva, a l'acreditació de competències professionals adquirides per l'experiència laboral.  
  
Quart. Entitats beneficiàries  
1. Podran acollir-se a les ajudes establides en aquesta resolució les entitats beneficiàries següents:  
a) Empreses, a títol individual, que presenten projectes per a la formació les persones ocupades en l'empresa en centres de treball situats a la Comunitat Valenciana, vinculades mitjançant una relació laboral que permeten l'actualització de les seues competències professionals o l'adquisició d'altres noves en el marc empresarial de què es tracte. També es podran incloure accions d'acompanyament per a l'acreditació de les competències professionals adquirides per l'experiència laboral. Les empreses podran ser de titularitat de persones físiques, societats anònimes, societats de responsabilitat limitada i altres formes jurídiques admeses en dret.  
b) Agrupacions d'empreses amb personalitat jurídica, consorcis, organismes i entitats sectorials que representen o agrupen empreses, que presenten projectes de formació destinats a la formació de persones treballadores ocupades en centres de treball situats a la Comunitat Valenciana d'empreses pertanyents o vinculades a l'entitat beneficiària, que els permeten actualitzar les seues competències professionals o adquirir-ne de noves, per a un nombre conjunt no inferior a 20 persones treballadores de les diverses empreses. També es podran incloure en aquests projectes accions d'acompanyament per a l'acreditació de les competències professionals adquirides per l'experiència laboral.  
  
c) Entitats sense ànim de lucre que presenten projectes de formació i, si és el cas, d'acompanyament per a l'acreditació de les competències professionals adquirides per l'experiència laboral, per a la població activa de la Comunitat Valenciana desocupada en cerca d'ocupació, així com per a col·lectius d'especial vulnerabilitat.  
A aquest efecte, es consideraran col·lectius d'especial vulnerabilitat: persones desocupades de llarga duració; persones amb baixa qualificació, considerant com a tals les persones que no disposen d'un certificat de professionalitat o títol de graduat d'Educació Secundària; persones de més de 45 anys, persones de menys de 30 anys, amb discapacitat i dones.  
No podran participar en aquests projectes persones ocupades que no pertanguen a col·lectius d'especial vulnerabilitat.  
d) Centres de formació privats o públics autoritzats per a impartir formació professional del sistema educatiu o de la formació professional per a l'ocupació. També es podran incloure accions d'acompanyament per a l'acreditació de les competències professionals adquirides per l'experiència laboral.  
2. D'acord amb el que preveu l'article 11.3 de la Llei 38/2003, de 17 de novembre, general de subvencions (d'ara en avant, LGS), les societats civils i les comunitats de béns podran ser entitats beneficiàries de les subvencions quan tinguen presència en l'àmbit territorial de la Comunitat Valenciana.  
3. Només podran subcontractar les entitats compreses en els apartats a, b i c d'acord amb el que disposa el resolc onzé.  
  
Cinqué. Persones destinatàries  
1. Únicament podran participar les persones que no tinguen acreditada la unitat de competència a la qual es referencia l'acció formativa que cal impartir.  
2. En les accions formatives aprovades en els plans formatius d'empreses i agrupacions d'empreses, podran participar les persones treballadores de les empreses en centres de treball situats a la Comunitat Valenciana, vinculades mitjançant una relació laboral.  
3. En les accions formatives aprovades en els plans formatius de les entitats sense ànim de lucre i en els plans de les entitats de formació privades i públiques, podrà participar la població activa amb residència a la Comunitat Valenciana en cerca d'ocupació, en els termes que estableix el resolc quart.  
4. L'entitat determinarà el perfil de la població activa que participarà en cada acció formativa. En tot cas, l'entitat beneficiària serà la responsable de seleccionar, així com de comprovar, que les persones participants disposen dels requisits d'accés per a realitzar l'acció formativa en funció dels requeriments d'aquesta.  
5.LABORA Servei Valencià d'Ocupació i Formació col·laborarà, si és el cas, en la cerca d'alumnat i facilitarà a l'entitat una relació de l'alumnat preseleccionat.  
  
Sisé. Obligacions de les entitats beneficiàries  
1. En el desenvolupament de les actuacions subvencionades, l'entitat beneficiària haurà de:  
a) Assumir la totalitat de drets i obligacions inherents a aquesta condició, derivada de la Llei 38/2003, de 17 de novembre, general de subvencions (d'ara en avant, LGS), i del seu Reglament de desplegament, aprovat pel Reial decret 887/2006, de 21 de juliol.  
b) Complir amb el que estipula aquesta resolució, en particular amb les condicions, els requisits i les obligacions.  
c) No incórrer en cap dels supòsits que preveu l'article 13, apartats 2, 3 i 3 bis, de la Llei 38/2003, de 17 de novembre.  
d) No tindre deutes per reintegrament d'ajudes o préstecs amb l'Administració, o estar subjecte a una ordre de recuperació pendent després d'una decisió prèvia de la Comissió Europea que haja declarat una ajuda il·legal i incompatible amb el mercat comú.  
e) En el cas de formació presencial i quan es tracte d'empreses o agrupacions empresarials, consorcis, organismes i entitats sectorials, tindre almenys un centre de treball a la Comunitat Valenciana i mantindre'ls, almenys, durant el període de prestació de les activitats objecte de subvenció.  
f) Realitzar la integritat dels projectes presentats en els termes que figuren en la memòria d'aquest. En el cas que no es puga realitzar el projecte per al qual s'ha concedit l'ajuda, comunicar la renúncia a l'expedient sol·licitat en el moment que es tinga la certesa de la no execució i, en tot cas, sempre en el termini màxim de tres mesos des de la resolució de concessió, i s'efectuarà la devolució voluntària d'acord amb el que estableix l'article 90 del Reglament de la Llei general de subvencions, aprovat pel Reial decret 887/2006, de 21 de juliol, i abonant els interessos de demora calculats d'acord amb el que estableix l'article 38 de la Llei 38/2003, de 17 de novembre.  
  
g) Aportar la informació i la documentació que es requerisca durant la fase d'instrucció del procediment, execució de la formació i justificació de la subvenció. Així com permetre als òrgans de control competents l'accés als registres de l'activitat formativa realitzada sobre la participació de l'alumnat i els controls d'avaluació del seu aprenentatge i registres d'activitat formativa realitzada.  
Així mateix, les entitats beneficiàries hauran de facilitar i corresponsabilitzar-se en el seguiment de la participació de les persones participants, de l'aprenentatge i la seua avaluació. En les accions presencials s'ha de portar un control d'assistència diari segons el model que establisca LABORA Servei Valencià d'Ocupació i Formació.  
En relació amb el control de les accions formatives en modalitat no presencial, s'atendran els resolcs denové i vint-i-tresé.  
  
h) Garantir la gratuïtat de les accions formatives per a les persones participants de la formació subvencionada i no percebre cap quantitat d'aquestes.  
i) Haver realitzat o, si és cas, garantit les devolucions de quantitats concedides i pagades en convocatòries anteriors i la devolució de les quals se li haja exigit mitjançant una reclamació prèvia a la via executiva o mitjançant una resolució de procedència de reintegrament, sempre que hi haja resolució ferma, llevat que s'haja produït la suspensió de l'acte, i acreditar no ser deutora per una resolució ferma de procedència de reintegrament, tant en la data de concessió com en la de pagament.  
j) Comunicar a l'òrgan instructor l'obtenció d'altres subvencions, ajudes, ingressos o recursos per a finançar les mateixes activitats i finalitats subvencionades en aquesta resolució, procedents de qualsevol altra administració o entitat pública o privada, autonòmica, nacional o de la UE. Aquesta comunicació s'haurà d'efectuar tan prompte com es conega el fet, com també s'haurà d'acreditar documentalment l'import, la procedència i l'aplicació de les ajudes esmentades.  
L'entitat no haurà de rebre altres ajudes o subvencions amb càrrec al pressupost de la UE per a la realització o l'execució d'activitats idèntiques a les subvencionades per aquesta resolució (absència de doble finançament amb càrrec als pressupostos de la UE).  
k) Acreditar amb anterioritat a dictar-se la proposta de resolució de concessió de la subvenció i a realitzar-se el pagament d'aquesta, que està al corrent en el compliment de les obligacions tributàries i davant de la Seguretat Social, sense perjudici del que preveu l'article 22.4 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre.  
l) L'entitat beneficiària haurà d'assegurar la regularitat de la despesa subjacent i l'adopció de mesures per a previndre, detectar el frau, la corrupció i els conflictes d'interessos i el doble finançament a l'hora d'aplicar les subvencions rebudes al finançament dels projectes i les actuacions, d'acord amb el que estableix l'Ordre HFP/1030/2021, de 29 de setembre, per la qual es configura el sistema de gestió del PRTR.  
  
m) Remetre a l'òrgan competent una comunicació d'inici de la formació que desenvoluparà, incloent-hi qualsevol modificació posterior, i, si és el cas, la comunicació de finalització, d'acord amb el contingut, els terminis i el procediment que a aquest efecte se l'informe.  
Aquesta comunicació, dirigida de manera fefaent al personal tècnic de formació assignat, es realitzarà amb una antelació mínima de cinc dies a la data d'inici de cada curs, amb la indicació de l'horari, el lloc d'impartició, el nombre de participants que comença i la relació nominal del professorat o el personal tutor.  
La falta de comunicació en els terminis establits implicarà que l'acció formativa corresponent es considere no realitzada a l'efecte de justificar la subvenció, llevat que la no comunicació dins del termini es dega a causes imprevistes, degudament justificades i comunicades en el moment en què es produïsquen.  
n) Informar els participants de l'abast de la formació i sol·licitar-los una declaració responsable de no tindre acreditada la corresponent unitat de competència.  
o) Portar una comptabilitat separada o un codi comptable adequat, respecte de totes les transaccions relacionades amb l'activitat subvencionada i disposar d'un sistema informatitzat de registre i emmagatzematge de dades comptables.  
p) Disposar les exigències tecnicopedagògiques, d'instal·lacions, equipament i mitjans humans adequats per a executar les accions formatives objecte de la subvenció.  
q) Sotmetre's a les actuacions de comprovació a efectuar per LABORA Servei Valencià d'Ocupació i Formació, a les de control financer que corresponguen, si és el cas, a la Intervenció General de la Generalitat Valenciana i a la Sindicatura de Comptes de la Comunitat Valenciana, i la Inspecció de Treball i Seguretat Social, a les de control financer que corresponguen, si és el cas, a la Intervenció General de l'Administració General de l'Estat i a les previstes en la legislació del Tribunal de Comptes, així com a les que puguen efectuar la Comissió i el Tribunal de Comptes Europeu, així com l'Oficina Europea de Lluita contra el Frau, l'Oficina Nacional d'Auditoria i, quan siga procedent, la Fiscalia Europea, i a aquest efecte aportaran tota informació que se'ls requerisca, d'acord amb el que preveuen els articles 45 i 46 de l'LGS. Les entitats beneficiàries es comprometran per escrit a concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals exercisquen les seues competències de control segons el qual disposa la lletra e de l'apartat 2 de l'article 22 del Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix l'MRR, i l'article 129 del Reglament (UE, Euratom) 2018/1046, del Parlament Europeu i del Consell, de 18 de juliol de 2018 (Reglament financer).  
r) Atés que aquestes ajudes es financen a través del Mecanisme de recuperació i resiliència, a l'efecte de complir les actuacions de comprovació i de conformitat amb el que preveuen l'article 22.2.f del Reglament (UE) 2021/241, del Parlament Europeu i del Consell, de 12 de febrer de 2021, i l'article 132 del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, les entitats beneficiàries, com a perceptors finals dels fons de l'MRR, hauran de conservar els documents justificatius, les dades estadístiques i la resta de documentació concernent al finançament, així com els registres i els documents, en format electrònic i per un període de cinc anys des que s'abone el saldo de l'operació financera, o per un període de tres anys quan l'import de la subvenció siga inferior a 60.000 euros.  
  
s) Recaptar de les persones participants de l'actuació les dades necessàries per al seguiment del compliment de les fites i els objectius, d'acord amb els indicadors que preveu la normativa del Mecanisme de recuperació i resiliència.  
t) Acceptar la seua inclusió en la llista d'entitats beneficiàries que es publicarà d'acord amb el que preveu l'article 18.1 de la Llei 38/2003, de 17 de novembre, general de subvencions.  
u) Subscriure, en relació amb les persones participants tant desocupades com ocupades, una pòlissa d'assegurança d'accidents i responsabilitat civil de les persones participants, en els termes que preveu l'article 6 del Reial decret 694/2017, de 3 de juliol, amb caràcter previ a l'inici de l'acció formativa, que s'ajustarà tant al període de duració de l'acció formativa com al seu horari diari, que haurà de cobrir les despeses d'accident in itinere, els riscos derivats de les visites de les persones participants en empreses o altres establiments que s'organitzen en suport al desenvolupament de les accions formatives.  
a) L'assegurança haurà de cobrir, segons siga el cas, tot el període formatiu.  
b) Aquesta pòlissa haurà de cobrir els danys que, en ocasió de l'execució de la formació, produïsquen els participants, i LABORA Servei Valencià d'Ocupació i Formació quedarà exonerat de qualsevol responsabilitat sobre aquesta qüestió. A aquest efecte, la pòlissa d'assegurament de la responsabilitat civil davant de tercers es considerarà despesa relativa a l'execució de l'acció formativa.  
c) Es podrà optar per subscriure una pòlissa d'assegurances col·lectiva, amb les indicacions ja exposades, que cobrisca totes les persones participants del projecte aprovat.  
d) En cap cas les persones participants podran iniciar una acció formativa sense que s'haja subscrit la pòlissa d'assegurança d'accidents, que haurà de contindre, com a mínim, les cobertures següents:  
1r. Defunció per accident.  
2n. Invalidesa absoluta i permanent per accident.  
3r. Invalidesa permanent parcial per accident, que serà la que corresponga segons el barem.  
4t. Assistència sanitària per accident amb cobertura equivalent a la de l'assegurança escolar.  
En el cas d'accions formatives desenvolupades en modalitat no presencial, serà obligatòria la subscripció de l'assegurança d'accidents i responsabilitat civil de les persones participants que done cobertura a l'assistència a activitats presencials o exàmens presencials, si és el cas.  
  
v) Complir la normativa sobre integració laboral de persones amb discapacitat o, si és el cas, l'exempció d'aquesta obligació, d'acord amb el que estableix el Decret 279/2004, de 17 de desembre, del Consell de la Generalitat.  
w) Les entitats beneficiàries seran responsables de la fiabilitat i el seguiment de l'execució de les actuacions subvencionades, de manera que puga conéixer-se en tot moment el nivell de consecució de cada actuació. Hauran de comunicar i certificar, en la forma i amb la periodicitat que s'indique, l'evolució periòdica de les dades que permeten el compliment de les fites i els objectius corresponents fixats en el PRTR.  
  
x) Complir la normativa de protecció de dades de caràcter personal, adoptant i implementant les mesures de seguretat previstes per la normativa vigent en matèria de protecció de dades. Les entitats establiran les mesures organitzatives i tècniques necessàries per a garantir la seguretat de les dades a les quals accedisca a conseqüència de les actuacions que són objecte d'aquesta resolució. Especialment, adoptaran les mesures adequades per a evitar l'alteració, la pèrdua o el tractament no autoritzat de les dades esmentades, així com l'accés a aquestes.  
y) En tota la informació o la publicitat que s'efectue de l'activitat o objecte de la subvenció, s'utilitzarà llenguatge inclusiu.  
z) Sotmetre's als procediments de gestió i control que s'establisquen per a l'MRR i la resta de normativa de la Unió Europea aplicable a la gestió, el seguiment i el control que s'establisca per al PRTR, així com les específiques relatives a la informació i la publicitat, la verificació i altres imposades per la normativa de la Unió Europea, i la seua aplicació serà de compliment obligat.  
aa) Les entitats beneficiàries estan obligades a crear a Espanya tota l'ocupació necessària per a realitzar l'activitat, per la qual cosa la prestació de l'activitat objecte de la subvenció es realitzarà amb personal contractat i afiliat a la Seguretat Social en el territori nacional.  
  
ab) Les entitats beneficiàries subministraran, a l'efecte d'auditoria i control de l'ús dels fons i en format electrònic, les categories harmonitzades de dades que preveu l'article 22.2.d del Reglament (UE) 2021/241, del Parlament Europeu i del Consell, de 12 de febrer. Aquestes dades s'incorporaran en una base de dades única.  
2. En cas de subcontractació les entitats subcontractades hauran de complir les mateixes obligacions establides per a les entitats beneficiàries.  
  
Seté. Compromís de no causar un dany significatiu al medi ambient  
  
1. Les entitats beneficiàries de les subvencions que regula aquesta resolució hauran de garantir el ple compliment del principi de no causar perjudici significatiu (principi de do not significant harm - DNSH) i l'etiquetatge climàtic i digital, d'acord amb el que preveu el PRTR, en la Decisió d'execució del Consell relativa a l'aprovació de l'avaluació del Pla de recuperació i resiliència d'Espanya (Council Implementing Decision - CID), i en el Reglament (UE) núm. 2021/241, del Parlament Europeu i del Consell, de 12 de febrer de 2021, així com en la seua normativa de desplegament, en particular la Comunicació de la Comissió Guia tècnica sobre l'aplicació del principi de no causar un perjudici significatiu, i en totes les fases del disseny i execució dels projectes i de manera individual per a cada actuació.  
  
2. En l'àmbit de la formació, tal com recull la Guia d'aplicació del principi de no causar un perjudici significatiu, en virtut del Reglament relatiu a l'MRR, les actuacions emmarcades en el component 20, inversió 01, Projecte P04, «Reskilling i upskilling de la població activa lligada a qualificacions professionals», tenen un impacte previsible nul o insignificant sobre els sis objectius mediambientals durant tot el seu cicle de vida i, en conseqüència, es considera que compleix el principi DNSH.  
3. Les sol·licituds hauran d'incorporar una declaració responsable d'adequació al principi de no causar perjudici significatiu (principi de do not significant harm - DNSH) en el sentit que estableix l'apartat 6 de l'article 2 del Reglament (UE) 2021/241, del Parlament Europeu i del Consell, de 12 de febrer de 2021.  
4. Les declaracions responsables del principi de no causar perjudici significatiu (principi de do not significant harm - DNSH) que es realitzen han d'atendre obligatòriament la Comunicació de la Comissió Europea «Guia tècnica sobre l'aplicació del principi de no causar un perjudici significatiu, en virtut del Reglament relatiu a l'MRR» (2021/C 58/01), segons el model normalitzat disponible en el web de LABORA.  
5. En tot cas les entitats beneficiàries preveuran mecanismes de verificació del compliment del principi de no causar perjudici significatiu (principi de do not significant harm - DNSH) i mesures correctores per a assegurar-ne la implementació, fet del qual deixaran constància en la memòria justificativa de la subvenció.  
  
Huité. Obligacions de comunicació i publicitat  
D'acord amb l'article 34 del Reglament MRR, les entitats beneficiàries hauran de donar visibilitat a l'origen dels fons, de manera que en la documentació i els mitjans de difusió de les seues accions hauran de fer constar, mitjançant l'emblema de la Unió, una declaració de finançament adequat que indique «finançat per la Unió Europea-Next Generation EU», per a les actuacions finançades amb les subvencions que regula aquesta resolució. Aquesta visibilitat es farà, en particular, quan promoguen les accions i els seus resultats, de manera que faciliten informació coherent, efectiva i proporcionada dirigida a múltiples persones destinatàries, incloent-hi els mitjans de comunicació i el públic.  
  
Les entitats beneficiàries hauran de donar l'adequada publicitat del caràcter públic del finançament a l'activitat subvencionada, i hauran de complir les obligacions de publicitat imposades per la normativa nacional i de la UE que siga aplicable i incorporar, a més dels logotips i els emblemes de la Generalitat Valenciana i de LABORA, el logotip institucional del Ministeri d'Educació i Formació Professional, l'emblema i la referència als fons que financen l'actuació i que apareixen en l'annex II d'aquesta resolució, tant en el material, la cartelleria, els fullets i la pàgina web com en qualsevol altre mitjà de difusió que s'utilitze.  
  
D'acord amb l'article 34 del Reglament MRR, en relació amb l'article 9 de l'Ordre HFP/1030/2021, de setembre, per la qual es configura el sistema de gestió del PRTR-Next Generation EU, les entitats beneficiàries, a l'hora d'adaptar els logotips i els emblemes obligatoris que detalla l'annex II, es basaran en el manual de marca de LABORA, l'enllaç del qual és el següent:  
 https://labora.gva.es/va/informacio-institucional/logos.  
  
Nové. Obligacions en matèria de transparència  
1. Les entitats públiques hauran de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública.  
2. Les entitats privades beneficiàries de la subvenció hauran de complir les obligacions de publicitat activa que recull el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
Igualment, les organitzacions sindicals i les associacions empresarials que desenvolupen l'activitat a la Comunitat Valenciana hauran de complir les obligacions de publicitat activa que recull el capítol II del títol I de la Llei 19/2013, de 9 de desembre.  
En particular, hauran de publicar la informació en els termes que preveuen els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es farà per mitjà de la pàgina web de l'entitat, o bé mitjançant la plataforma TEP-Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits i haurà de mantindre's publicada durant, almenys, quatre anys naturals.  
3. Les entitats o les persones beneficiàries de subvencions estan obligades a subministrar a LABORA, amb un requeriment previ, tota la informació que siga necessària per al compliment, per aquesta, de les obligacions previstes en la llei de transparència. Una vegada transcorregut el termini conferit en el requeriment sense que aquest s'haja atés, podrà acordar, prèvia advertència i audiència a l'entitat beneficiària, la imposició de multes coercitives en els termes que preveu l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Desé. Obligacions en matèria de protecció de dades  
1. En compliment del que estableix el Reglament general de protecció de dades (UE) 2016/679, del Parlament Europeu i del Consell, de 27 d'abril de 2016, i la Llei orgànica 3/2018, de 5 de desembre, de protecció de dades personals i garantia dels drets digitals, LABORA Servei Valencià d'Ocupació i Formació tindrà la condició de responsable del tractament de les dades personals de les persones destinatàries i de les persones involucrades en les accions formatives que regula aquesta resolució, per a la sol·licitud, la gestió, el finançament, el control, el seguiment i l'avaluació d'aquestes.  
En la mesura que les dades personals esmentades en l'apartat anterior són necessàries per a gestionar la sol·licitud, la gestió, el control, el finançament, el seguiment i l'avaluació de les accions formatives i de les subvencions corresponents, la informació pertinent s'incorporarà a la documentació o els formularis en virtut dels quals es recapten les dades personals en qüestió, d'acord amb l'article 6.1 e del Reglament general de protecció de dades (UE) 2016/679, del Parlament Europeu i del Consell, de 27 d'abril de 2016.  
Les entitats beneficiàries seran les encarregades de la recollida de les dades dels participants en les accions formatives per a tractar-les.  
  
2. Les entitats i les persones beneficiàries tindran els drets d'accés, rectificació i supressió de dades a què fan referència els articles 12 a 18 de la Llei orgànica 3/2018, de 5 de desembre, de protecció de dades personals i garantia dels drets digitals. Les sol·licituds per a l'exercici d'aquests drets hauran de cursar-se a la Subdirecció General de Planificació i Gestió de la Formació Professional, que les traslladarà a la Secretaria General de Formació Professional, com a responsable del tractament de dades, a l'efecte de formalitzar l'exercici efectiu d'aquests drets.  
3. LABORA Servei Valencià d'Ocupació i Formació, d'acord amb les seues competències, en l'exercici d'actuacions de concessió de subvencions i el seu seguiment, control i comprovació posterior, no necessitarà consentiment exprés per a accedir a dades de caràcter personal de les persones destinatàries de les accions, respectant sempre el principi de proporcionalitat, limitant-se a les dades que siguen necessàries en cada tràmit. Això sempre respectant els drets de les persones d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals.  
  
  
Onzé. Subcontractació  
1. Les empreses, les agrupacions d'empreses i les entitats sense ànim de lucre podran subcontractar i canalitzar els seus projectes formatius a través d'entitats de formació degudament acreditades i/o inscrites en el registre d'entitats de formació corresponent.  
2. Es podrà subcontractar el projecte de formació amb una o diverses entitats sempre que no se supere el 100 % de l'import subvencionat; no obstant això, les entitats subcontractades no podran, al seu torn, tornar a subcontractar la impartició de les accions formatives. S'imputaran exclusivament a aquest concepte les despeses de subcontractació que s'ajusten al que estableix l'article 29 de la Llei 38/2003, de 17 de novembre, general de subvencions. No podrà realitzar-se la subcontractació amb persones o entitats en les quals concórrega alguna de les circumstàncies consignades en l'article 29.7 de la Llei 38/2003.  
3. Quan la quantia del contracte supere la dels contractes menors que estableix l'article 118 de la Llei 9/2017, de 8 de novembre, de contractes del sector públic, l'empresa o l'entitat beneficiària estarà obligada a sol·licitar com a mínim tres ofertes, llevat que per les especials característiques no hi haja en el mercat suficient nombre d'entitats que presten el servei. L'elecció entre les ofertes presentades es realitzarà d'acord amb els criteris d'eficiència i economia, i caldrà justificar-se expressament en una memòria l'elecció quan no recaiga en la proposta econòmica més avantatjosa.  
4. En el cas d'entitats subjectes a la Llei 9/2017, de 8 de novembre, de contractes del sector públic, hauran de complir el que disposa aquesta sobre adjudicació de contractes públics.  
5. L'entitat sol·licitant haurà de presentar el contracte per a autorització amb caràcter previ a la resolució de concessió, i en aquest cas l'autorització es considerarà concedida si en aquesta resolució és declarada entitat beneficiària.  
En el cas que no siga possible presentar-lo juntament amb la sol·licitud de subvenció, el beneficiari sol·licitarà l'autorització prèvia a la direcció territorial competent en matèria de formació professional per a l'ocupació abans d'iniciar la impartició de la formació subcontractada. Aquest òrgan resoldrà sobre aquesta en el termini de deu dies hàbils i en el cas que no resolga en aquest termini, la sol·licitud es considerarà desestimada.  
6. En el contracte o el conveni subscrit per a acordar la subcontractació, haurà d'acreditar-se que es recullen les garanties necessàries per al tractament de dades de caràcter personal, i s'hauran d'incloure les clàusules necessàries per al seu compliment, d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals.  
7. En cas que l'entitat beneficiària de l'ajuda subcontracte part o la totalitat de l'activitat objecte d'aquesta subvenció, haurà de preveure els mecanismes per a assegurar que els subcontractistes complisquen el principi de no causar un perjudici significatiu al medi ambient, així com el que preveu l'article 8 de l'anteriorment esmentada Ordre TCS 7274/2021, de 29 de setembre. Així mateix, serà aplicable el que preveu l'Ordre HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el Pla de recuperació.  
8. Les entitats subcontractades hauran de complir les mateixes obligacions establides per a les entitats beneficiàries en aquesta resolució.  
  
  
Dotzé. Inici. Sol·licitud de la subvenció  
1. El procediment s'iniciarà d'ofici, mitjançant la publicació integra d'aquesta resolució en la Base de dades nacional de subvencions, així com la informació requerida en la base de dades esmentada, d'acord amb el que estableixen l'article 20.8 de l'LGS i el Reial decret 130/2019, de 8 de març, pel qual es regula la base nacional de subvencions i la publicitat de les subvencions i altres ajudes públiques, i el Diari Oficial de la Generalitat Valenciana.  
2. Les sol·licituds s'han de presentar telemàticament en un model normalitzat, juntament amb la documentació específica.  
Per a realitzar la presentació telemàtica de les sol·licituds, s'accedirà a la seu electrònica de la Generalitat (https://sede.gva.es/va/), des d'on es podrà accedir al tràmit presentació de sol·licituds a ajudes de LABORA Servei Valencià d'Ocupació i Formació, o de la pàgina web https://labora.gva.es/va/ciutadania, a través de l'enllaç «sol·licitud telemàtica». Per a això, la persona sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a la ciutadania (persona física), tots dos admesos per la seu electrònica de la Generalitat (https://sede.gva.es/va/).  
En el cas de presentar un certificat digital de persona física i que s'actue en representació d'una persona jurídica, haurà d'estar inscrita prèviament en el Registre de representants de caràcter voluntari davant de la Generalitat Valenciana per a fer tràmits per via telemàtica. Aquest registre es troba en el lloc web de l'Agència Valenciana de Tecnologia i Certificació Electrònica de la Comunitat Valenciana (ACCV).  
  
3. La presentació de la sol·licitud permetrà l'accés, amb el mateix certificat, a la seu electrònica de la Generalitat, on es podran consultar els documents presentats i l'estat de tramitació de l'expedient. Així mateix, comportarà l'acceptació per a rebre totes les comunicacions i les notificacions que es realitzen al llarg de la tramitació de l'expedient a través de la seu electrònica de la Generalitat.  
4. Cada entitat podrà presentar una única sol·licitud per província amb el límit màxim de 300.000 €. En la sol·licitud de subvenció, s'indicarà l'ordre de prioritat que l'empresa o l'entitat sol·licitant atorgue a cadascuna de les accions formatives que componen el projecte de formació, que s'aplicarà en el cas que no es puga concedir la totalitat de la subvenció sol·licitada.  
5. Les sol·licituds es podran presentar a partir de l'endemà de la publicació de la convocatòria en el Diari Oficial de la Generalitat Valenciana, i fins al 31 de gener de 2024 inclusivament.  
6. La presentació de la sol·licitud suposa l'acceptació incondicional d'aquesta resolució i de les condicions, els requisits i les obligacions que preveu aquesta.  
  
Tretzé. Documentació que s'ha d'adjuntar a la sol·licitud  
1. D'acord amb el que preveu l'article 11.3 de l'LGS, en el cas de societats civils sense personalitat jurídica i comunitats de béns, caldrà fer constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, així com l'import de subvenció que ha d'aplicar cadascun, que tindran, igualment, la consideració de beneficiaris. En qualsevol cas, s'ha de nomenar un representant o apoderat únic de l'agrupació amb poders suficients per a complir les obligacions que, com a beneficiari, corresponen a l'agrupació. No es podrà dissoldre l'agrupació fins que haja transcorregut el termini de prescripció que preveuen els articles 39 i 65 de l'LGS.  
La documentació detallada en l'apartat següent, lletres a, c, d i i, s'aportarà per cadascuna de les persones membres de l'agrupació que es comprometen a efectuar la totalitat o part de les activitats en nom i per compte del primer.  
2. Les entitats jurídiques sense ànim de lucre presentaran una còpia dels documents o les escriptures referents a la constitució i els estatuts vigents de l'entitat o la documentació equivalent i justificant de la seua inscripció en el registre corresponent.  
3. La sol·licitud ha d'incloure la documentació següent, que cal annexar per mitjans telemàtics, sense perjudici que puga requerir-se en determinades circumstàncies l'exhibició dels documents originals per a acarar-los:  
a) Autorització expressa a LABORA Servei Valencià d'Ocupació i Formació perquè comprove les dades d'identitat de la persona sol·licitant o, en cas que es tracte d'una persona jurídica, del seu representant, de conformitat amb el Decret 220/2014, de 12 de desembre, del Consell, pel qual s'aprova el Reglament d'Administració electrònica de la Comunitat Valenciana. No obstant això, si de la comprovació efectuada resulta alguna discordança amb les dades facilitades per la mateixa persona interessada, l'òrgan instructor estarà facultat per a fer les actuacions que siguen procedents per tal d'aclarir-la. Si no es presta el consentiment per a aquesta comprovació, s'haurà d'aportar una còpia del document nacional d'identitat.   
b) Memòria descriptiva del projecte formatiu, signada electrònicament, que s'ajustarà al model establit en l'annex I i que contindrà, en tot cas, els elements següents:  
- Projecte formatiu amb la indicació per a cada acció formativa de la unitat de competència referència en el Catàleg nacional de qualificacions professionals, la denominació de l'acció formativa, les hores presencials, les hores no presencials, el nombre de participants, el lloc d'impartició, l'ordre de prioritat de les accions formatives i el total de l'import sol·licitat.  
A l'efecte de determinar la unitat de competència referenciada, poden consultar-se les qualificacions professionals vigents per a cada família professional i sector en la pàgina web de l'Institut Nacional de les Qualificacions Professionals.  
Es marcarà, si és el cas, la contribució a capacitats o ocupacions digitals o a capacitats o ocupacions verdes de les accions formatives, d'acord amb el que estableix el resolc tercer, apartat quart.  
- Pressupost desglossat per a realitzar els projectes formatius, d'acord amb els mòduls econòmics que preveu el resolc desseté.  
  
- Nombre de persones treballadores beneficiàries de la formació en cadascun dels cursos o accions formatives.  
c) Certificat i/o declaració responsable de no estar incurs en les prohibicions per a obtindre la condició de beneficiari o entitat col·laboradora que estableixen els apartats 2 i 3 de l'article 13 de la Llei 38/2003, de 17 de novembre, general de subvencions, així com no ser deutor per resolució ferma de procedència de reintegrament d'acord amb l'article 34.5 de l'LGS.  
Per a subvencions d'import superior a 30.000 euros, quan els sol·licitants siguen únicament subjectes inclosos en l'àmbit d'aplicació de la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials, no podran obtindre la condició de beneficiari les empreses que incomplisquen els terminis de pagament previstos en la llei esmentada. Aquesta circumstància s'acreditarà tal com estableix l'article 13.3 bis de la Llei general de subvencions segons el model normalitzat disponible en el web de LABORA.  
d) Declaració responsable del compliment de la normativa sobre integració laboral de persones amb discapacitat o, si és el cas, l'exempció d'aquesta obligació, segons el que estableix el Decret 279/2004, de 17 de desembre, del Consell.  
e) Document d'acceptació de la cessió de dades entre les administracions públiques implicades per a complir el que preveu la normativa europea que és aplicable i de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals (article 8.1.d, i l'Ordre HFP/1030/2021, de 29 de setembre, per la qual es configura el sistema de gestió del PRTR, segons el model normalitzat disponible en el web de LABORA.  
f) Model de declaració responsable relativa al compromís de compliment dels principis transversals establits en el PRTR i que puguen afectar l'àmbit objectiu de gestió; article 8.1.e Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, segons el model normalitzat disponible en el web de LABORA.  
g) Declaració responsable sobre la sol·licitud o la recepció d'altres subvencions, ajudes, ingressos o recursos, provinents de qualsevol altra administració o ens públic o privat, tant nacional com internacional, que tinguen per objecte finançar les activitats subvencionades per a les mateixes persones. En cas de recepció, declaració responsable de l'import i la procedència de les ajudes sol·licitades o percebudes, amb l'especificació de la seua normativa reguladora.  
h) Certificat de situació en el cens d'activitats econòmiques de l'AEAT i documents acreditatius de l'últim abonament de l'Impost d'Activitats Econòmiques (IAE) corresponents a les activitats en alta o declaració responsable de l'exempció o la no subjecció.  
i) D'acord amb el que preveu l'article 22.4 de l'RLGS, la presentació de la sol·licitud de subvenció comportarà l'autorització de l'entitat sol·licitant perquè l'òrgan concedent obtinga de manera directa l'acreditació de les circumstàncies que preveuen els articles 18 i 19 del reglament esmentat a través de certificats telemàtics, i en aquest cas l'entitat sol·licitant no haurà d'aportar el certificat corresponent.  
  
No obstant això, l'entitat sol·licitant podrà denegar expressament el consentiment, per a la qual cosa haurà d'aportar els certificats que s'indiquen a continuació, i que tindran un període de validesa de sis mesos a comptar de la data d'expedició, d'acord amb el que estableix l'article 23.3 del reglament esmentat:  
· De l'Agència Estatal d'Administració Tributària, el certificat que acredite que està al corrent de les obligacions tributàries.  
  
· De la Tresoreria General de la Seguretat Social, el certificat que acredite que està al corrent en el compliment de les seues obligacions.  
  
· De l'Agència Tributària Valenciana (ATV), competent en matèria d'hisenda, el certificat acreditatiu que no té deutes de naturalesa tributària amb la Generalitat.  
j) Dades de domiciliació bancària, que es facilitaran segons el procediment que estableix l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, per a la qual cosa s'aplicarà el tràmit automatitzat que preveu l'article 5 quan resulte aplicable.  
k) Declaració responsable del coneixement de l'obligació de la concessió de drets i accés necessaris per a garantir que la Comissió, l'Oficina Europea de lluita contra el Frau (OLAF), el Tribunal de Comptes Europeu, la Fiscalia Europea i les autoritats nacionals competents exercisquen les seues competències de control, d'acord amb el que preveuen l'article 22.2 e del Reglament MRR i l'article 129 del Reglament financer de la UE, segons el model normalitzat disponible en el web de LABORA.  
4. Les entitats interessades es responsabilitzaran de la veracitat dels documents aportats, segons el que s'estableix en l'article 28.7 de l'esmentada Llei 39/2015.  
5. Els documents que acrediten la realitat de les dades recollides en la declaració responsable del sol·licitant podran ser requerides, d'acord amb el que estableix l'article 23 de la Llei 38/2003, de 17 de novembre, article 68.1 de l'LPACAP.  
  
Catorzé. Instrucció del procediment  
1. De conformitat amb el que preveu l'article 62 del Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR, el procediment de concessió d'aquestes subvencions es tramitarà en règim de concurrència no competitiva, d'acord amb els principis de publicitat, transparència, igualtat i no-discriminació.  
La concessió de les subvencions es realitzarà per ordre d'entrada de les sol·licituds, atenent el moment en què s'haja completat la presentació de la sol·licitud (comprensiva de l'imprés de sol·licitud i de la resta de documentació exigida en la convocatòria) en la seu electrònica de la Generalitat Valenciana, fins a esgotar el crèdit disponible. En cas que diferents expedients tinguen la mateixa data i no resulte possible prioritzar-los per hora de presentació, es prioritzarà la sol·licitud de subvenció en funció de la data de sol·licitud més antiga i, si d'aquesta manera tampoc es resol l'empat, en funció del número d'expedient més baix.  
  
S'entendrà que la presentació de la sol·licitud està completa en la data del registre d'entrada corresponent a l'últim document presentat de l'expedient.  
2. La instrucció del procediment correspondrà a les direccions territorials de LABORA amb competència en matèria de formació per a l'ocupació.  
Les direccions territorials de LABORA realitzaran totes les actuacions que s'estimen necessàries per a la determinació, el coneixement, la comprovació de les dades, la concurrència de l'actuació subvencionable i del compliment de la resta de les condicions i els requisits que exigeixen aquesta resolució i la Llei general de subvencions per a ser entitat beneficiària de la subvenció i en virtut de les quals les persones titulars de les corresponents direccions territorials hagen de formular la proposta de resolució.  
3. Si la documentació aportada no reuneix els requisits exigits, es requerirà a l'interessat que en el termini de 10 dies hàbils comptats des de l'endemà de la recepció del requeriment, esmene la falta o adjunte els documents preceptius, amb l'advertència que, si no ho fa, es considerarà que desisteix de la seua sol·licitud prèvia resolució, d'acord amb el que estableixen l'article 68 de la Llei 39/2015, d'1 d'octubre, i l'article 23.5 de la Llei 38/2003, de 17 de novembre.  
4. LABORA Servei Valencià d'Ocupació i Formació podrà requerir en tot moment la documentació original o la informació complementària que es considere necessària per a acreditar millor el compliment exacte de les condicions que exigeix aquesta resolució.  
5. La comprovació de les sol·licituds per a acreditar que compleix els requisits que exigeixen la convocatòria i les bases reguladores, es realitzarà a la vista de la informació continguda en el projecte i de la documentació que l'entitat present per a acreditar aquesta informació.  
  
6. A la vista de la documentació que conste en l'expedient i amb una comprovació prèvia que es compleixen els requisits que estableix aquesta resolució i les condicions per a ser entitat beneficiària, la direcció territorial competent en matèria de formació per a l'ocupació emetrà la corresponent proposta de resolució de concessió.  
S'indicaran en la corresponent proposta de resolució, respecte de les sol·licituds inadmeses o excloses per no reunir requisits, les causes concretes de la seua exclusió. Igualment, s'indicarà el caràcter denegatori per haver-se esgotat el crèdit disponible, atenent el que disposa l'apartat primer d'aquest article.  
7. En els expedients de despeses vinculades a la convocatòria, s'inclourà la formalització per tot el personal que intervé en el procediment de concessió la declaració d'absència de conflicte d'interessos (DACI), de l'Ordre HFP/1030/2021, de 29 de setembre, per la qual es configura el sistema de gestió del PRTR en línia amb la prevenció del frau.  
L'òrgan competent per a la concessió i els membres dels òrgans col·legiats de valoració de sol·licituds, en les fases de valoració de sol·licituds i resolució de concessió de les subvencions, manifestaran de manera expressa l'absència o no de conflictes d'interessos o de causa d'abstenció, considerant el que estableixen tant l'article 61.3 del Reglament financer de la UE com l'Ordre HFP/55/2023, de 24 de gener, relativa a l'anàlisi sistemàtica del risc de conflicte d'interessos en els procediments que executen el PRTR, així com l'article 23 de la Llei 40/2015, d'1 d'octubre, de règim jurídic del sector públic. En cas que hi haja un conflicte d'interessos o una causa d'abstenció, la persona afectada haurà d'abstindre's d'intervindre en aquestes actuacions. A aquest efecte, formalitzaran la declaració d'absència de conflicte d'interessos (DACI) de l'annex I l'Ordre HFP/55/2023, de 24 de gener.  
D'acord amb l'esmentada ordre, l'anàlisi de risc de conflicte d'interés es realitzarà respecte del 100 % de les sol·licituds.  
S'habiliten els òrgans de concessió de subvencions per a sol·licitar als participants en els procediments la informació de la seua titularitat real, sempre que l'AEAT no dispose de la informació de titularitats reals de l'entitat sol·licitant objecte de consulta. Aquesta informació s'ha d'aportar a l'òrgan de concessió de subvencions en el termini de cinc dies hàbils des que es formule la sol·licitud d'informació. La falta o el lliurament d'aquesta informació en el termini assenyalat serà motiu d'exclusió del procediment en el qual estiga participant.  
  
Quinzé. Resolució de concessió  
1. La competència per a resoldre sobre les sol·licituds formulades correspon a la direcció general competent en matèria de formació professional per a l'ocupació per delegació de la Direcció General deLABORA Servei Valencià d'Ocupació i Formació.  
2. El termini màxim per a resoldre i notificar la resolució procedent serà de sis mesos a comptar des de l'endemà de la publicació de la present resolució en el DOGV. Transcorregut aquest termini sense que s'haja notificat una resolució expressa, les persones interessades podran considerar desestimades les seues sol·licituds per silenci administratiu. Això sense perjudici que subsistisca l'obligació legal de l'Administració de resoldre expressament sobre la petició formulada.  
3. Les resolucions que es dicten es notificaran a les persones interessades en els termes previstos en la legislació vigent en matèria de procediment administratiu comú.  
4. Les resolucions se sotmetran al règim de publicitat previst en la normativa pròpia de la Comunitat Valenciana en aquesta matèria de transparència.  
5. La resolució de concessió d'ajudes contindrà, com a mínim, els aspectes següents:  
a) La identificació de l'entitat beneficiària de la subvenció.  
b) Àmbit territorial.  
c) El nombre de persones participants.  
d) L'import concedit i l'activitat subvencionada.  
e) Si la resolució és de concessió, caldrà identificar el finançament pel marc de l'MRR de la UE.  
g) Qualsevol altra especificació que s'estime oportuna.  
5. La resolució de concessió es remetrà a la Base de dades nacional de subvencions perquè es publique en aquest portal, de conformitat amb el que disposa l'article 30 del Reglament de subvencions, aprovat pel Reial decret 887/2006, de 21 de juliol, 20 de la Llei 38/2003, de 17 de novembre, general de subvencions, i el Reial decret 130/2019, de 8 de març, pel qual es regula la Base de dades nacional de subvencions i la publicitat de les subvencions i altres ajudes públiques.  
  
6. En cas de renúncia d'alguna de les entitats beneficiàries, el crèdit pressupostari no aplicat podrà concedir-se sense necessitat de nova convocatòria.  
7. En els expedients de despeses vinculades a la convocatòria s'inclourà la formalització pel personal que intervé en el procediment de concessió de la declaració d'absència de conflicte d'interessos (DACI), d'acord amb el model de l'annex IV A, de l'Ordre HFP/1030/2021, en línia amb la prevenció del frau.  
8.LABORA Servei Valencià d'Ocupació i Formació, en qualitat d'entitat executora per ser perceptora de fons del Pla de recuperació transformació i resiliència (PRTR), ha elaborat un pla de mesures antifrau en compliment de l'article 6 de l'Ordre ministerial LDS 8753/2021, de 29 de setembre, per la qual es configura el sistema de gestió del Pla de recuperació, transformació i resiliència, amb la finalitat de reforçar els mecanismes de prevenció, detecció, correcció i persecució del frau, la corrupció i els conflictes d'interessos.  
  
9. Les resolucions que recull aquest resolc esgoten la via administrativa i contra aquestes es pot interposar un recurs potestatiu de reposició davant d'aquest mateix òrgan en el termini d'un mes a partir de l'endemà de la notificació de la resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu, de conformitat amb el que estableix l'article 8, apartat 3, així com l'article 46, apartat 1, els dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
Setzé. Modificació de la resolució de concessió  
1. Una vegada notificada la resolució de concessió, l'entitat beneficiària podrà sol·licitar la modificació d'aquesta. Aquesta modificació haurà de fonamentar-se en circumstàncies sobrevingudes durant el termini d'execució de l'activitat subvencionada i formalitzar-se amb caràcter immediat al fet i, en tot cas, abans de la finalització del termini d'execució.  
2. Les sol·licituds de modificació se sotmetran a l'òrgan instructor i serà l'òrgan competent per a concedir la subvenció el que les resolga. En tot cas, la modificació només podrà autoritzar-se si no danya drets de tercers i sempre que no supose l'alteració del resultat de la relació d'entitats beneficiàries de la concessió.  
3. L'òrgan competent per a concedir la subvenció haurà de dictar una resolució en la qual accepte o denegue la modificació proposada en el termini d'un mes des de la data en què la sol·licitud s'haja registrat en el registre de l'òrgan competent per a tramitar-la. Transcorregut aquest termini sense que s'haja notificat cap resolució expressa, la sol·licitud podrà considerar-se desestimada. Les resolucions podran retrotraure els seus efectes, com a màxim, al moment de la presentació de la sol·licitud de modificació.  
4. La modificació no podrà afectar, en cap cas, les obligacions imposades per la normativa comunitària o nacional aplicable, especialment quan supose un incompliment de fites, objectius o el termini d'execució.  
  
Desseté. Quantia de l'ajuda a concedir  
1. Els mòduls de formació contindran un mínim de 30 hores i un màxim de 60 hores de formació, d'acord amb les característiques que es determinen en el resolc tercer. No obstant això, en el cas que la duració de l'acció formativa siga superior a 60 hores atenent els continguts, el mòdul econòmic a percebre serà el corresponent a les accions de 60 hores.  
2. Cada mòdul de formació tindrà una subvenció fixa d'un mínim de 245 € per persona formada, per a la formació de 30 hores, i un màxim de 549 € per persona formada per als mòduls formatius que arriben a les 60 hores de formació.  
El cost hora serà: per a les 30 primeres hores de formació 245 euros per persona formada i les hores restants per als mòduls de duració intermèdia que superen les 30 hores i no aconseguisquen les 60 hores serà de 10,13 €/hora ((549-245) /30), reflectint els càlculs en la següent taula amb els arrodoniments oportuns.  
  
Duració  
Mòdul/hores Import  
per persona formada  
30 245,00 €  
31 255,13 €  
32 265,26 €  
33 275,39 €  
34 285,52 €  
35 295,65 €  
36 305,78 €  
37 315,91 €  
38 326,04 €  
39 336,17 €  
40 346,30 €  
41 356,43 €  
42 366,56 €  
43 376,69 €  
44 386,82 €  
45 396,95 €  
46 407,08 €  
47 417,21 €  
48 427,34 €  
49 437,47 €  
50 447,60 €  
51 457,73 €  
52 467,86 €  
53 477,99 €  
54 488,12 €  
55 498,25 €  
56 508,38 €  
57 518,51 €  
58 528,64 €  
59 538,77 €  
60 549,00 €  
  
  
3. En qualsevol cas, l'import del finançament no podrà superar el cost de l'actuació, resultant de multiplicar els mòduls aplicables pel nombre de persones formades i/o acreditades, en els termes que preveu el resolc tercer.  
  
Dihuité. Sol·licitud de bestretes i règim de garanties  
L'entitat beneficiària podrà sol·licitar una única bestreta de fins al 80 % de l'import concedit una vegada acreditat l'inici de l'activitat formativa, d'acord amb el que preveja la normativa vigent en matèria de bestretes.  
D'acord amb el que preveu l'article 19.5 de la Llei general de subvencions, els rendiments financers que generen els fons lliurats a les entitats beneficiàries no incrementaran l'import de la subvenció concedida, per l'escassa quantia d'aquests i la dificultat d'aplicar-los a les activitats subvencionades i del seu seguiment i control.  
  
Amb caràcter previ al cobrament, l'entitat beneficiària ha d'acreditar, per mitjà d'una declaració responsable, que està al corrent de les seues obligacions per reintegrament de subvencions, en virtut del que preveu l'article 34.5 de la Llei 38/2003, de 17 de novembre, general de subvencions.  
Dins del termini de justificació que disposa aquesta convocatòria, l'entitat haurà d'ingressar els romanents no aplicats en el compte número ES53-2774-4962-72-5880274409, del Banco Santander, a favor de LABORA Servei Valencià d'Ocupació i Formació, i acreditar-ho davant del mateix òrgan identificant el número d'expedient.  
  
La resta de bestretes i/o pagaments que haja de realitzar l'Administració es faran efectius en el termini màxim de tres mesos, a comptar de la presentació per l'entitat beneficiària de la documentació requerida per a sol·licitar aquesta bestreta, o de sis mesos des de la presentació de la justificació.  
  
Denové. Despeses subvencionables  
1. Les despeses subvencionables es regiran pel que disposa l'article 31 de la Llei 38/2003, de 17 de novembre. Es considerarà despesa realitzada la que s'haja pagat efectivament abans que finalitze el període de justificació.  
Es consideren despeses subvencionables les que, de manera indubtable, estiguen relacionades amb l'activitat objecte de la subvenció, resulten estrictament necessàries per a l'execució de les activitats i s'hagen produït durant el període d'execució establit per a realitzar l'activitat objecte de l'ajuda. Només es consideren despeses subvencionables les efectuades a partir de la concessió de la subvenció.  
2. Seran susceptibles de formar part del mòdul de despesa per persona formada les següents:  
a) Despeses dirigides a la formació de les persones participants, o a través de mòduls de formació referenciats en el Catàleg nacional de qualificacions professionals, incloent-hi tots els costos vinculats indubtablement a la formació, com ara despeses organitzatives, despeses directes i indirectes que puguen generar-se a conseqüència de la programació, la difusió, la implementació, el seguiment, l'avaluació i la certificació de les activitats formatives, despeses de personal formador, despeses per al lloguer d'infraestructures físiques o telemàtiques i altres despeses associades.  
Les despeses de publicitat i difusió de les activitats formatives, quan es realitzen a través de mitjans impresos o en la pàgina web de l'entitat, se subjectaran a l'obligació de comunicació prèvia.  
Per a utilitzar altres mitjans, serà necessària l'autorització prèvia per a comprovar que s'adeqüen a la normativa aplicable.  
Aquestes despeses hauran de presentar-se desglossades degudament per acció formativa.  
b) Despeses associades a l'acompanyament per a l'avaluació i l'acreditació de les competències professionals adquirides per l'experièncialaboral, i vies no formals de formació de les persones participants.  
- L'acompanyament que, si és el cas, s'organitze per als procediments d'acreditació de les competències professionals adquirides per l'experièncialaboral haurà de circumscriure's al col·lectiu de persones objecte de formació i es realitzarà respectant les prescripcions organitzatives i de qualsevol altra mena de les administracions competents. Seran subvencionables les despeses associades als conceptes que figuren en l'apartat huit del resolc tercer de la present resolució.  
- Les despeses en què puguen incórrer les entitats beneficiàries en l'acompanyament per a l'acreditació de les competències professionals es consideren incloses en el mòdul econòmic i no generen dret a finançament complementari.  
3. Només s'entendrà que és objecte de subvenció la despesa ocasionada per la persona participant que finalitza la totalitat de l'acció formativa, i es considera com a tal la que haja assistit almenys a un 80 % de la formació i, en particular, en les accions formatives en modalitat no presencial es requerirà que hagen realitzat el 80 % del contingut de l'acció formativa, amb independència de les hores de connexió. Per a les persones inscrites en l'acció formativa, que no la finalitzen, però realitzen almenys el 25 % de l'acció formativa, es considerarà despesa subvencionable el 15 % del mòdul aplicable.  
4. No seran subvencionables els projectes que no respecten plenament les normes i les prioritats de la Unió Europea en matèria climàtica i mediambiental i el principi de no causar un perjudici significatiu en el sentit de l'article 17 del Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088. Així mateix, no seran subvencionables els projectes contraris als interessos financers de la Unió Europea.  
  
5. D'acord amb el que estableix l'article 7 de la Llei 31/2022, de 23 de desembre, de pressupostos generals de l'Estat per a l'any 2023, i l'article 37 del Reial decret llei 36/2020, de 30 de desembre, el finançament corresponent a aquestes ajudes està afectat legalment a finançar els projectes o les línies d'acció que s'integren dins del Pla de recuperació.  
  
  
Vinté. Criteris generals aplicables a la justificació i el pagament de la subvenció  
1. La justificació i el pagament de la subvenció s'han de fer efectius en finalitzar l'acció subvencionada. Les subvencions concedides a l'empara d'aquesta resolució es justificaran i es liquidaran mitjançant un sistema de mòduls econòmics d'acord amb el que preveuen els articles 76 a 79 del Reglament de la Llei general de subvencions, aprovat pel Reial decret 887/2006, de 21 de juliol.  
Per a implementar aquest règim de mòduls, s'ha fixat un mòdul de formació que tindrà una subvenció fixa d'un mínim de 245 € per persona formada, per a la formació de 30 hores, i un màxim de 549 € per persona formada, per als mòduls formatius que arriben a les 60 hores de formació. Aquest mòdul s'ha establit a través de l'estudi o l'informe tècnic elaborat pel Ministeri d'Educació i Formació Professional, validat per la Intervenció General de l'Estat.  
  
2. En virtut del que estableixen l'article 22.2.e del Reglament (UE) 2021/241, de 12 de febrer de 2021, i l'article 129 del Reglament financer (Reglament (UE, Euratom) 2018/1046, del Parlament Europeu i del Consell, de 18.07.2018), la percepció de fons del PRTR estarà condicionada al fet que es presente un compromís per escrit per a concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències de control.  
  
3. La justificació s'ajustarà també a les exigències de la normativa de la Unió Europea i nacional relativa a l'MRR.  
4. L'entitat beneficiària haurà de presentar la justificació de la subvenció en el termini màxim de dos mesos des de la data de finalització de l'acció formativa subvencionada.  
5. Una vegada presentada la documentació justificativa, el servei territorial de formació professional per a l'ocupació efectuarà la comprovació tecnicoeconòmica corresponent, en els termes que descriu el resolc següent. Si la documentació presentada és insuficient per a considerar correctament justificada la subvenció concedida, l'òrgan esmentat posarà en coneixement dels beneficiaris les insuficiències observades perquè s'esmenen en el termini de deu dies.  
  
Si com a resultat d'aquesta comprovació es dedueix que s'han incomplit, totalment o parcialment, requisits establits en la normativa aplicable per a la justificació de la subvenció o els fins per als quals va ser concedida, s'ha de comunicar aquesta circumstància a l'interessat juntament amb els resultats de la comprovació tecnicoeconòmica i s'ha d'iniciar el procediment per a declarar la pèrdua del dret al cobrament de la subvenció i/o, si és el cas, el procediment de reintegrament total o parcial de la subvenció.  
Transcorregut el termini establit per a justificar la subvenció sense que s'haja presentat la documentació corresponent, la direcció territorial de formació professional per a l'ocupació competent requerirà a l'entitat beneficiària que en el termini improrrogable de quinze dies aporte la documentació. La falta de presentació de la justificació, transcorregut aquest nou termini, portarà aparellada la pèrdua del dret al cobrament de la subvenció o l'inici del procediment de reintegrament.  
6. Amb caràcter previ a la liquidació de la subvenció, caldrà haver presentat l'acreditació d'haver ingressat l'import corresponent a la diferència entre la quantitat justificada i la rebuda en concepte de bestreta, si és el cas, que tindrà la consideració de devolució voluntària, d'acord amb el que estableix l'article 90 del Reglament de la Llei general de subvencions i d'acord amb el que preveu el resolc vint-i-tresé.  
  
7. El pagament de la subvenció estarà condicionat al resultat de les actuacions de comprovació formal/administrativa de la subvenció, d'acord amb el que estableix el resolc vint-i-dosé.  
  
Vint-i-uné. Justificació de la subvenció  
1. La presentació de la documentació a l'efecte de la justificació es realitzarà a través de l'aplicació informàtica que es disposarà a aquest efecte i als models normalitzats incorporats en aquesta.  
2. La documentació que cal presentar és la següent:  
a) Una memòria d'actuació justificativa del compliment de les condicions imposades en la concessió de la subvenció, amb la indicació de les activitats realitzades i els resultats obtinguts, en el format normalitzat.  
b) Una memòria econòmica justificativa que ha de contindre, com a mínim, els aspectes següents:  
- Certificat de l'entitat beneficiària que continga la relació de persones participants en l'acció formativa, amb la indicació en cadascuna del nombre de participants i les faltes d'assistència justificades i no justificades, en concordança amb el control d'assistència de persones participants.  
- Quantia de la subvenció, calculada sobre la base de les persones participants certificades, i els mòduls específics que estableix aquesta resolució.  
- Carta de pagament justificant de la devolució de la quantia de la subvenció rebuda no utilitzada i, si és el cas, dels rendiments financers no aplicats.  
- Compte justificatiu de la despesa acompanyat de les llistes de justificants corresponents.  
- La declaració sobre el finançament de l'activitat.  
- La declaració responsable dels subcomptes d'ingressos i despeses.  
- La declaració de l'article 34 de la Llei 38/2003 general de subvencions.  
- El certificat de declaració de l'Impost sobre el Valor Afegit, si és el cas.  
c) En cas de subcontractació, la documentació acreditativa d'haver complit les disposicions relatives a l'adjudicació dels contractes públics de conformitat amb la Llei 9/2017, de 8 de novembre (incloent-hi els plecs i les publicacions en butlletins corresponents, documents comptables en relació amb la despesa i informes de meses de contractació en relació amb l'adjudicació, adjudicacions definitives) En el cas que, per qualsevol circumstància ajustada a dret, no siga obligatori realitzar el corresponent procediment d'adjudicació, caldrà aportar la documentació justificativa que acredite aquesta circumstància i un informe tècnic responsable en què es justifique l'oferta seleccionada i el pressupost d'almenys tres ofertes d'empreses capaces de complir-los.  
d) Qualsevol altra documentació justificativa o informes que, d'acord amb la normativa nacional o europea, resulten exigibles en el marc del PRTR.  
  
Vint-i-dosé. Comprovació formal/administrativa de les subvencions  
  
1. La direcció territorial pot requerir al beneficiari que aporte tota la documentació que es considere necessària per a comprovar-la amb la finalitat d'obtindre una evidència raonable sobre l'aplicació adequada de la subvenció.  
2. Amb la finalitat de desenvolupar aquestes activitats de comprovació, les entitats, a requeriment de la direcció territorial, han de presentar la documentació següent:  
1r. Les factures, les nòmines, els contractes, els documents TC1 i TC2 i, si és el cas, els documents 111 i 115 trimestral i 180 i 190 anual, etc., o documents de valor probatori equivalent en el tràfic mercantil o amb eficàcia administrativa incorporats en la relació a què fa referència el paràgraf anterior i la documentació acreditativa del pagament.  
  
2n. Els tres pressupostos que, en aplicació de l'article 31.3 de l'LGS, haja d'haver sol·licitat el beneficiari.  
3r. Identificació del subcompte d'ingressos en què es comptabilitza la subvenció concedida. Llista de subcomptes de despeses utilitzats per a gestionar la subvenció. En el cas d'entitats subjectes a comptabilitat pública, s'ha d'aportar la identificació en el sistema comptable dels projectes d'ingressos i despeses pels quals s'efectua la comptabilització de la subvenció.  
4t. Els criteris de repartiment dels costos imputats d'acord amb el model normalitzat FOR0030E, que ha de contindre suficient nivell de detall sobre els criteris que justifiquen els percentatges d'imputació perquè els justificants corresponents es puguen considerar vàlids.  
  
5é. El control d'assistència del personal de suport, segons el model normalitzat FOR0253E, que ha de contindre les dates i l'horari dedicat pel personal no docent pel qual s'hagen imputat despeses.  
6é. El document de tutories en el qual s'indique les persones participants tutoritzades, duració, horari, mòdul formatiu reforçat i la signatura de la persona participant i la seua tutora segons model normalitzat FOR0302E.  
3. L'elaboració de la documentació prevista en l'apartat anterior, a l'efecte del control de les subvencions, ha de seguir les regles següents:  
  
a) En el cas de retribucions al personal docent es detallaran les dades personals, titulació, mòduls impartits, nombre d'hores i la quantitat abonada en concepte de salari en relació amb les hores d'impartició de les accions formatives, avaluacions periòdiques de les persones participants, preparació de classes i tutoria.  
b) S'admeten despeses de persones o entitats vinculades a l'entitat beneficiària. A aquest efecte, es considerarà que hi ha vinculació quan concórrega alguna de les circumstàncies que recull l'article 18.2 de la Llei 27/2014, de 27 de novembre, de l'Impost de Societats. En tot cas, cal aportar una declaració responsable que manifeste la concurrència o no de les circumstàncies referides i, en cas afirmatiu, cal adjuntar un informe justificatiu del mètode utilitzat per a determinar el valor normal de mercat d'acord amb el que preveu el número 4 del mateix article.  
  
c) A l'efecte del que preveu l'article 73 de l'RLGS, ha de constar en els justificants originals, independentment de l'obligatorietat d'aportar-los a l'Administració en primera instància d'acord amb el sistema de justificació aplicable, el número d'expedient i la quantia imputada. Aquesta dada l'ha d'incorporar l'entitat beneficiària mitjançant estampillat sobre l'original del document. Una vegada estampillat, en el cas que s'hagen d'aportar, seran vàlides les còpies compulsades d'aquests.  
  
d) La subvenció màxima que pot percebre l'entitat no pot superar, en cap cas, la quantitat que resulte després d'aplicar les minoracions corresponents.  
e) No s'accepten factures corresponents a exercicis diferents de l'any o dels anys en què es desenvolupe l'acció formativa.  
f) Les despeses han de respondre a la naturalesa de l'activitat subvencionada, i s'han d'haver pagat efectivament amb anterioritat a la finalització del període de justificació.  
g) Els pagaments s'han de justificar, en tot cas, mitjançant el pertinent comprovant de transferència, assentament bancari o càrrec en compte.  
4. El termini de presentació de la documentació que descriu l'apartat anterior és de deu dies hàbils des de la data de comunicació de les accions de comprovació. Si la documentació presentada és insuficient per a considerar correctament justificada la subvenció concedida, el servei territorial de formació posarà en coneixement dels beneficiaris les insuficiències observades perquè s'esmenen en el termini de deu dies.  
  
5. Una vegada concloses les comprovacions, el servei territorial de formació emetrà un informe de conformitat al qual caldrà adjuntar la memòria d'actuacions i resultats obtinguts segons un model normalitzat. Si el resultat de les comprovacions és favorable, es donaran per concloses les activitats de comprovació. En el cas de resultar desfavorables, es liquidarà d'acord amb el resultat de la comprovació.  
  
Vint-i-tresé. Liquidació de la subvenció  
1. El pagament de la subvenció es farà efectiu en finalitzar l'acció subvencionada, una vegada comprovada la justificació i la posterior proposta de pagament de la direcció territorial competent en matèria de formació per a l'ocupació.  
Amb caràcter previ al cobrament, l'entitat beneficiària haurà d'acreditar que està al corrent en el compliment de les obligacions tributàries i davant de la Seguretat Social. També haurà d'acreditar, mitjançant una declaració responsable, que està al corrent de les obligacions per reintegrament de subvencions, en virtut del que preveu l'article 34.5 de la Llei 38/2003, de 17 de novembre, general de subvencions.  
2. El càlcul de la quantia de la subvenció, es determinarà en funció dels resultats obtinguts per l'acció formativa i s'obté de la multiplicació dels mòduls econòmics específics establits en aquesta resolució pel nombre de persones participants que hagen finalitzat l'acció formativa, amb el límit del nombre d'alumnes per acció formativa que preveu el resolc tercer.  
En la determinació de les persones participants que han finalitzat, s'atendran les regles següents:  
- Es considerarà que les persones participants han finalitzat l'acció formativa quan hagen assistit almenys al 80 % de la seua duració. En les accions formatives en modalitat no presencial es requerirà que hagen realitzat el 80 % del contingut de l'acció formativa, amb independència de les hores de connexió.  
Per a les persones inscrites en l'acció formativa, que no la finalitzen, però realitzen almenys el 25 % de l'acció formativa, es considerarà com a despesa subvencionable el 15 % del mòdul aplicable.  
- Una vegada iniciada l'acció formativa, i abans d'arribar al 25 % de la seua duració, l'entitat podrà incorporar noves persones participants fins a completar el nombre que fixe la resolució de concessió, i substituir les baixes amb noves altes.  
La liquidació no podrà superar, en cap cas, la quantia de la subvenció concedida inicialment.  
D'aquest resultat es deduiran les minoracions que preveu la base vint-i-quatrena.  
3. En cas que la quantia de la subvenció calculada així resulte inferior a les quanties transferides en concepte de bestreta, s'haurà de realitzar el reintegrament de l'excés en el compte número ES65-5729-7970-87-5204916797 del BSCH (Banco Santander Central Hispano), a favor deLABORA Servei Valencià d'Ocupació i Formació.  
4. En cap cas la quantitat a pagar serà superior a la reflectida en la memòria justificativa, d'acord amb el que estableix l'article 31 de l'LGS.  
  
Vint-i-quatré. Control de l'ajuda  
1. Tant en la fase de concessió de les ajudes com en la de pagament d'aquestes o amb posterioritat a aquest, l'òrgan concedent, així com els òrgans de control competents, incloent-hi els que recullen l'article 22.2.e del Reglament (UE) 2021/241, de 12 de febrer de 2021, i l'article 129 del Reglament financer (Reglament (UE, Euratom)) 2018/1046, de 18 de juliol, de 2018, podran realitzar tots els controls i les inspeccions que consideren convenients, a fi d'assegurar el bon fi de l'ajuda concedida, i els sol·licitants estaran obligats a prestar col·laboració i a proporcionar qualsevol altra documentació i informació que es considere necessària per a la verificació del compliment de les condicions que estableix aquesta resolució. Així mateix, les entitats beneficiàries es comprometen a facilitar les inspeccions i les comprovacions que, si és el cas, efectue l'administració concedent. L'oposició a la realització d'aquestes comprovacions i inspeccions podrà constituir causa de reintegrament de l'ajuda, sense perjudici de la tramitació del procediment sancionador corresponent.  
  
2. L'òrgan concedent de la subvenció aplicarà mesures dirigides a previndre, detectar, comunicar i corregir el frau i la corrupció, previndre el conflicte d'interessos i el doble finançament.  
3. L'Administració i qualsevol altre òrgan d'entre els que preveu l'article 22 del Reglament (UE) 2021/241, de 12 de febrer de 2021, podran accedir a la informació continguda en els registres de titularitats reals, així com a qualsevol altra base de dades de l'Administració a l'efecte de subministrar aquestes dades sobre els titulars reals.  
4. A l'efecte d'informació i control d'aquestes ajudes, se cedirà la informació entre els sistemes establits per a la gestió i el control d'aquestes subvencions amb els sistemes dels fons europeus.  
5. Una vegada iniciada l'acció formativa, l'entitat beneficiària ha de facilitar el seguiment i el control del desenvolupament d'aquesta, per a la qual cosa, d'acord amb les instruccions que se li hauran de notificar abans de l'inici, haurà d'aportar la documentació següent:  
a) Control d'assistència que continga la signatura diària de l'alumnat i del professorat assistent.  
b) Comunicats d'alta i de baixa.  
Es considerarà que l'alumnat és alta en una acció formativa quan haja tingut una presència efectiva d'almenys dos dies lectius. Quant al règim de baixes i substitucions, caldrà ajustar-se al que preveja la liquidació de la subvenció.  
c) Comunicació d'incidències.  
d) Model normalitzat del Formulari de recollida de dades d'inici de participants, signat per la persona participant, una vegada formalitzat el formulari informatitzat amb les dades de la persona participant, a l'efecte de recollir indicadors d'execució de l'MRR-Next Generation EU.  
  
6. Una vegada finalitzada l'acció formativa:  
a) El personal tècnic de formació i l'alumnat avaluaran, mitjançant la formalització de models normalitzats, la qualitat dels cursos de Formació Professional en què participen. Les entitats beneficiàries han de facilitar aquesta avaluació i han de ser informades del seu contingut i resultat.  
b) La direcció territorial competent, amb una petició telemàtica prèvia formulada per les entitats beneficiàries, expedirà el certificat individualitzat d'aprofitament de l'alumnat que haja superat el curs.  
L'entitat haurà d'imprimir els diplomes i lliurar-los a l'alumnat, així com obtindre la justificació del lliurament. De manera addicional, l'alumnat ha de rebre en el seu correu electrònic una comunicació de LABORA per la qual se li dona accés electrònic al diploma.  
c) L'entitat beneficiària de la subvenció haurà d'aportar una memòria en el termini de deu dies hàbils des de la finalització del programa formatiu davant de la direcció territorial corresponent, que inclourà un informe del progrés de l'alumnat que ha seguit el programa i una valoració general i propostes per a millorar-lo. S'adjuntarà el justificant d'haver sol·licitat telemàticament el certificat individualitzat d'aprofitament, si és el cas.  
  
Vint-i-cinqué. Minoració i reintegraments  
1. L'incompliment dels requisits que estableix aquesta resolució i altres normes aplicables donarà lloc a la pèrdua total o parcial del dret al cobrament de la subvenció o, previ l'oportú procediment de reintegrament, a l'obligació de retornar totalment o parcialment la subvenció percebuda i els interessos de demora que puguen correspondre.  
  
Sense perjudici del que preveu l'LGS en matèria d'infraccions i sancions administratives, seran causes específiques per a declarar la pèrdua del dret al cobrament de la subvenció concedida i, si és el cas, de reintegrament d'aquesta:  
a) La falta de comunicació de l'inici de les accions formatives en el termini i la forma previstos.  
b) Percebre per qualsevol concepte alguna quantia o remuneració de les persones participants en l'acció subvencionada.  
c) La falsedat de les dades contingudes en la documentació que s'ha de presentar en la justificació.  
d) Qualsevol altre motiu que perjudique el fi últim pel qual s'haja concedit la subvenció.  
e) Suposarà la pèrdua del dret al cobrament de la subvenció i de reintegrament d'aquesta, que la subvenció es destine a realitzar una activitat, o a complir una finalitat, que manifestament suposen un greuge o un menyspreu cap als senyals d'identitat del poble valencià.  
  
2. En concret, els incompliments parcials que no afecten les característiques essencials del projecte determinaran la minoració proporcional i, si és el cas, el reintegrament de la subvenció.  
3. Donarà lloc, així mateix, a l'obligació de reintegrar els fons percebuts d'acord amb el que preveu l'article 37.4 del Reial Decret llei 36/2020, de 30 de desembre, l'incompliment dels principis i les obligacions, les fites, els objectius, el calendari o qualsevol altre aspecte relacionat amb la normativa del Pla de recuperació, transformació i resiliència i amb el que estableix el Reglament (UE) 2021/241, del Parlament Europeu i del Consell, de 12 de febrer de 2021, així com la resta de normativa de la Unió Europea que siga aplicable, en particular l'incompliment del principi de no causar perjudici significatiu (principi de do no significant harm - DNSH).  
  
Vint-i-sisé. Compatibilitat de les ajudes  
1. La percepció de les subvencions que preveu aquesta resolució serà compatible amb la de qualsevol altra que, per a la mateixa finalitat i objecte, puguen establir altres administracions o altres ens públics o privats, nacionals, autonòmics o locals, sempre que la suma de totes les ajudes no supere el cost total de l'activitat subvencionada.  
  
D'altra banda, les ajudes previstes en aquesta resolució seran compatibles amb altres ajudes procedents de fons de la Unió Europea, sempre que l'ajuda no cobrisca el mateix cost, d'acord amb el que indica l'article 9 del Reglament (UE) núm. 2021/241, del Parlament Europeu i del Consell, de 12 de febrer de 2021.  
2. D'acord amb el que preveu l'article 7 de la ja esmentada Ordre HFP/1030/2021, de 29 de setembre, les ajudes que preveu aquesta ordre respecten el principi d'addicionalitat i la necessitat d'establir mecanismes que eviten el doble finançament i, per tant, només s'admetrà la compatibilitat sempre que quede garantit que aquesta ajuda no cobrisca el mateix cost, de conformitat amb el que disposa el Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la unió (Reglament financer).  
3. Les entitats beneficiàries hauran de declarar les ajudes que hagen sol·licitat o percebut per part d'altres administracions o entitats per a la mateixa finalitat i objecte, tant en el moment de la presentació de la sol·licitud com durant la tramitació del procediment.  
4. Les ajudes a la formació que regula aquesta resolució són compatibles amb el mercat comú, segons l'article 107, apartat 1, del Tractat de funcionament de la Unió Europea, i queden dispensades de l'obligació de notificació que estableix l'article 108, apartat 3, del tractat, i de comunicar d'acord amb el que preveu l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, ja que no reuneixen tots els requisits de l'esmentat article 107.1, perquè no suposen un avantatge econòmic per a una empresa ni falsegen la competència, i no afecten els intercanvis comercials entre els estats membres atés que aquestes mesures que ens ocupen es realitzen en l'àmbit de l'educació pública, per la qual cosa es consideren activitat no econòmica, àmbit exempt de les ajudes d'estat.  
  
  
Vint-i-seté. Període de realització dels projectes  
En tot cas, l'inici de les accions formatives haurà d'iniciar-se en el termini de dos mesos des de la data de notificació de la resolució i haurà de finalitzar abans del 30 de setembre de 2024.  
  
Vint-i-huité. Normativa aplicable  
Les subvencions que preveu aquesta ordre es regiran, a més de pel que preveu aquesta, pel que es disposa en:  
- Llei 38/2003, de 17 de novembre, general de subvencions (BOE 276, 18.11.2003), així com el seu desplegament reglamentari que conté el Reial decret 887/2006, de 21 de juliol (BOE 176, 25.07.2006).  
  
- Llei 39/2015, d'1 d'octubre, del procediment administratiu comú de les administracions públiques.  
- Llei 1/2015, de 6 de febrer, d'hisenda pública, del sector públic instrumental i de subvencions de la Comunitat Valenciana.  
3. Atés que l'ajuda a atorgar es finança amb càrrec a fons de la Unió Europea, a través de l'MRR els serà aplicable:  
- Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència.  
  
- Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19.  
- Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència.  
- Reglament (UE, Euratom) 2018/1046, del Parlament Europeu i del Consell, de 18 de juliol de 2018 (Reglament financer).  
- Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
  
- Ordre HFP/1031/2021, de 29 de setembre, per la qual s'estableixen el procediment i el format de la informació que han de proporcionar les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
- Ordre HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el PRTR.  
- Supletòriament, s'aplicarà l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbitlaboral associada al Catàleg nacional de qualificacions professionals efectuada per les administracions competents, s'estableixen bases reguladores, així com les condicions per al seu finançament.  
També s'aplicarà tota la normativa nacional o de la UE relativa al PRTR, provinent de l'Instrument de financer europeu de recuperació Next Generation EU.  
Vint-i-nové. Facultats d'execució  
Es faculta la persona titular de la Direcció General de LABORA Servei Valencià d'Ocupació i Formació per a adoptar totes les mesures que siguen necessàries per a la interpretació, l'aplicació i l'execució del que disposa aquesta resolució.  
  
Trenté. Efectes  
Amb independència de la seua publicació en la Base de dades nacional de subvencions, aquesta resolució produirà efectes a partir de l'endemà de la seua publicació en el Diari Oficial de la Generalitat Valenciana.  
Contra aquesta resolució que esgota la via administrativa, podrà interposar-se un recurs potestatiu de reposició davant d'aquest mateix òrgan en el termini d'un mes a partir de l'endemà de la publicació d'aquesta resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu, de conformitat amb el que estableix l'article 8, apartat 3, així com l'article 46 apartat 1, els dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
  
València, 4 de desembre 2023.- El conseller d'Educació, Universitats i Ocupació: José Antonio Rovira Jover.  
  
  
ANNEX I  
Memòria descriptiva de la inversió  
  
1. Proposta de continguts formatius, hores presencials, hores no presencials i referència en el Catàleg nacional de qualificacions professionals a les realitzacions professionals i les capacitats de les unitats de competència i mòduls formatius, certificat de professionalitat o cicle de formació professional del sistema educatiu a què respon. A aquest efecte, poden consultar-se les qualificacions professionals vigents per a cada família professional i sector en la pàgina web de l'Institut Nacional de les Qualificacions: https://incual.educacion.gob.es/bdc.  
S'indicarà, si és el cas, la contribució a capacitats o ocupacions digitals o a capacitats o ocupacions verdes de les accions formatives, d'acord amb el que estableix el resolc tercer, apartat quart.  
2. Pressupost desglossat per a realitzar les accions, d'acord amb els mòduls econòmics que preveu el resolc desseté.  
  
3. Nombre de persones treballadores beneficiàries tant desocupades com ocupades previstes a les quals s'impartirà la formació en cadascun dels cursos o accions formatives.  
4. En cas de subcontractació d'un tercer per a l'organització de l'activitat, s'haurà de presentar, a més del que s'ha dit, un informe motivat sobre l'elecció d'aquest per a la seua organització.  
5. Temporalització: desplegament i cronologia del projecte.  
6. Objectius previstos.  
7. Impacte de l'actuació en el col·lectiu de persones beneficiades.  
8. Requisits de formació no presencial  
El projecte formatiu especificarà el material virtual d'aprenentatge mitjançant el qual s'impartisca la formació, incloent-hi:  
- El desenvolupament dels continguts en format multimèdia (utilitzant vídeo, gràfics o imatges, animacions, àudio, simulacions, biblioteca), de manera que es mantinga una estructura i una funcionalitat homogènia.  
- Les activitats d'aprenentatge que ha de dur a terme l'alumnat a través de la plataforma de teleformació, amb la indicació de les eines que s'utilitzaran en la seua realització (fòrum, xat, biblioteca virtual, vídeos, correu electrònic).  
- Les activitats d'avaluació, integrades en el desenvolupament del contingut, que permeten a l'alumnat conéixer el seu propi progrés.  
- La prova d'avaluació final que ha de realitzar l'alumnat, acompanyada del corresponent sistema de correcció i puntuació.  
També indicarà la formació o l'experiència verificables en aquesta modalitat del personal tutor-formador que impartisca formació.  
  
  
ANNEX II  
Elements identificatius de l'origen de la subvenció